text:
Boling
Boling (bal gorolong) atawa bowling nyaéta olahraga di jero rohangan anu dipigawé ku cara ngagorolongkeun bal husus dina hiji jalur pikeun ngarobohekun sapuluh pin anu ngajajar.[1] Olahraga anu geus dipikawanoh di sawatara nagara ieu bernaung dina Federation Internationale des Quilleurs (FIQ).[1] Boling geus dicoo 7.000 taun ka tukang di Mesir kuna.[2] Kaulinan cikal bakal boling dina waktu éta jauh béda jeung kaulinan boling kawas anu mindeng ditempo ayeuna. Dina waktu éta anu dialungkeun nyaéta batu karikil atawa batu karang. Sasaranna ogé batu karang. Dina kaulinan boling modern, anu dijadikeun sasaran nyaéta pin atawa paseuk. Bentukna kawas botol, sarta jumlahna aya 10 siki. Nu ngalungkeun nyaéta ngalungkeun bal anu diaméterna 21,6 cm. Dina bal éta aya liang leutik tilu siki. Gunana pikeun cecekelan, nyaéta pikeun ngasupkeun ramo leungeun pamaénna.
Boling di Indonésia[édit | sunting sumber]
Boling mimitina dipikawanoh di Indonésia lantaran dibukana olahraga boling dina 16 jalur di Hotél Kartika Plaza, Jakarta, dina bulan Agustus 1970.[1] Sedengkeun persatuan Bowling Indonésia (PBI) dijieun dina tanggal 6 Oktober 1970.[1] Olahraga ieu beuki kasohor sabot Menteri Pariwisata Pos sarta Télékomunikasi nyaéta Achmad Tahir, ngawanohkeun boling ka masarakat dina 1983. [1]
Pakakas Boling[édit | sunting sumber]
Sacara gurat badag, pakakas boling diwangun ti tilu unsur, nyaéta bal, jalur, sarta pin.[1] Bal boling dijieun tina karét atawa plastik.[1] Bal anu biasa dipaké dina kompetisi ngabogaan diaméter 21,6 cm sarta bobot 3,6-7,2 kg.[1] Panjang jalur boling nyaéta 18,3 m, sedengkeun rubakna kira-kira 1 m.[1] Di palebah katuhu sarta kénca jalur boling aya jalur pendék (channels atawa gutters) anu rubakna 24,1 cm. Kabéh bal anu asup ka channel disebut scratch (meunang peunteun 0).[1] Sedengkeun pin umumna dijieun ti kai atawa plastik. Bobot pin kira-kira 1,5 kg, sedengkeun jangkungna kira-kira 38 cm.[1]


c: text/html

text:
Tés hipotésa statistik
Salah sahiji hal nu pakait jeung meupeuskeun masalah nyaeta nyieun kaputusan nu hade dumasar kana hipotesa nu teu pasti ngaliwatan panalungtikan. Tes hipotesa statistik, atawa leuwih ilahar disingkat, tes hipotesa, nyaeta algoritma keur nangtukeun alternatip (keur atawa lawan hipotesa) nu ngaminimalkeun resiko kasalahan.
Kaca ieu ngajentrekeun nu remen digunakeun dina tes hipotesa. Tina panempo Bayesian, ngarupakeun hal nu pas keur make tes hipotesa dina kasus teori kaputusan normatip (hususna dina masalah pamilihan model) sarta mungkin keur ngumpulkeun bukti pitulung hipotesa saperti make konsep rasio likelihood nu disebut Bayes factors.
Aya sababaraha hal nu perlu disiapkeun samemeh nalungtik data.
- Hipotesa kudu ditangtukeun dina watesan matematika/statistik sangkan mungkin ngitung probabiliti hipoetsa sample bener. Conto: Respon mean kana "perlakuan" salila uji sarua jeung respon mean kana "placebo" dina grup kontrol. Respon duanana mibanda sebaran normal nu nilai mean teu dipikanyaho sarta nilai simpangan baku nu sarua tur dipikanyaho.
- Hiji tes statistik kudu dipilih nu bakal nyimpulkeun informasi dina sampel nu pakait jeung hipotesa. Saperti statistik nu dipikanyaho salaku statistik kacukupan. Statistik kacukupan keur hiji parameter tina sebaran, aya lamun jeung lamun bentuk sebaran-na kaasup kana kulawarga eksponensial. Dina conto diberekeun di luhur, mungkin bakal aya beda numeris antara dua sampel mean, m1 − m2.
- Sebaran tes statistik dipake keur ngitung susunan probabiliti nilai nu mungkin (ilaharna hiji interval atawa gabungan intervals). Dina conto ieu, beda antara means sampel bakal mibanda sebaran normal nu simpangan baku-na sarua jeung faktor waktu simpangan baku nu ilahar numana n1 jeung n2 nyaeta ukuran sampel.
- Antara sakabeh susunan nilai mungkin, kudu dipilih hiji nilai nu dianggap ngawakilan kajadian ekstri tinimbang hipotesa. Ieu disebut daerah kritis uji statistik. Sebaran uji statistik aya dina daerah kritis lamun hipotesa bener sarta disebut nilai alpha (atawa ukuran) tina uji statistik.
Sanggeus data aya, uji statistik diitung sarta ditangtukeun dina jero daerah kritis.
Lamun uji statistik aya dina jero daerah kritis, maka kasimpulanna nyaeta
- Hipotesa salah atawa
- Kajadian probibilti kurang atawa sarua jeung alpha geus kajadian.
Panaliti geus milih antara dua logika alternatif ieu. Dina conto bisa disebutkeun: respon observasi kana perlakuan signifikan sacara statistik.
Lamun tes statistik di luar daerah kritis, ngan hiji kasimpulan nyaeta
- Teu cukup kajadian keur nolak hipotesa.
Ieu teu sarua salaku kajadian keur hipotesa. Hal ieu teu bisa dipake salaku alesan, sabab kurangna kajadian tinimbang hipotesa. Dumasar kana hal ieu, kamajuan pananglutikan sacara statistik ku ngurangan kasalahan, lain ku manggihkeun bebeneran.
Tempo ogé[édit | sunting sumber]
falsifiability -- tiori statistik -- statistik terapan -- null hypothesis

robotstxt: allowed

filter: keep


text:
Stasion Kintetsu Nagoya
Stasion Kintetsu Nagoya (近鉄名古屋駅, Kintetsu-Nagoya eki) nyaeta titik ahir Jalur Kintetsu Nagoya. Stasion ieu nyambung ka Stasion Nagoya (JR Central, Aonami Line, jeung Nagoya City Subway) tur Stasion Meitetsu Nagoya (Nagoya Railroad).
Peron Kareta[édit | sunting sumber]
- Aya opat peron panungtung jeung lima trek di lantai dasar.
- Kareta Lokal (panjangna: 4 gerbong)
- Kareta Semi-Express (panjangna: 5 gerbong)
- Kareta Semi-Express and Express (panjangna: 6 gerbong)
- Kareta Limited Express (panjangna: 8 gerbong)
- Kareta Limited Express (panjangna: 8 gerbong)


text:
Sebaran binomial
Dina matematik, sebaran binomial ngarupakeun probability distribution diskrit nu ngajelaskeun angka keberhasilan tina sekuen n independent percobaan enya/heunteu, unggal nu hasil mibanda probabiliti p. Saperti oge hasil/gagalna percobaan disebut oge percobaan Bernoulli atawa Bernoulli trial. Sebaran binomial ngarupakeun dasar nu kawentar keur binomial test tina statistical significance.
Conto tipikalna nyaeta: 5% populasi ngarupakeun positif HIV. Anjeun nyokot 500 urang sacara acak. Kumaha cara yen anjeun meunang 30 atawa leuwih HIV-positip? Jumlah HIV-positip nu dicokot ku anjeun ngarupakeun variabel random X nu nuturkeun sebaran binomial mibanda n = 500 sarta p = .05. Hartina urang museurkeun kan probabiliti Pr[X ≥ 30].
Sacara umum, lamun variabel random X nuturkeun sebaran binomial mibanda paramater n sarta p, dituliskeun X ~ B(n, p). Probabiliti nu pasti sukses k dirumuskeun ku
dimana
ngarupakeun koéfisién binomial "n milih k" (oge dilambangkeun ku C(n, k)), ti mana ngaran sebaran. Rumus bisa dipikaharti saperti kieu: urang hayang k sukses (pk) sarta n − k gagal ((1 − p)n − k). Sanajan kitu, sukses k bisa kajadian dimana wae diantara n percobaan, sarta dimana C(n, k) beda jalan kasebarna sukses k dina sekuen n percobaan.
Lamun X ~ B(n, p), mangka nilai ekspektasi X nyaeta
sarta varian nyaeta
Nilai nu leuwih siga atawa mode X diberekeun ku integer panggedena kurang atawa sarua jeung (n+1)p; lamun m = (n+1)p ngarupakeun interger sorangan, mangka m − 1 sarta m duanana ngarupakeun mode.
Lamun X ~ B(n, p) sarta Y ~ B(m, p) ngarupakeun variabel binomial bebas, mangka X + Y oge ngarupakeun variabel binomial; sebaranna nyaeta
Dua sebaran penting nu ngadeukeutan sebaran binomial nyaeta:
- Lamun np sarta n(1 − p) leuwih gede ti 5 atawa sejenna, mangka pendekatan panghadena (dumasar kana continuity correction nu mungkin dipake) ka B(n, p) dirumuskeun ku sebaran normal
- Pendekatan ieu ngarupakeun huge time-saver; sajarahna, ieu mimiti dipake sebaran normal, dimimitian ku Abraham de Moivre dina bukuna The Doctrine of Chances taun 1733. Kiwari, bisa ditempo sabab tina central limit theorem, B(n, p) ngarupakeun jumlah n bebas, identically distributed 0-1 indicator variable. Inget: ieu pendekatan hasilna teu akurat lamun teu make continuity correction.Catetan: gambar nembongkeun normal and binomial probability density function (PDF) sarta lain cumulative distribution function.
- Contona, anggap anjeun nyokot sampel random n ti masarakat nu populasi loba sarta nyebutkeun ten maranehna satuju kana hiji pernyataan. Proporsi masakarat nu satuju tangtu gumantung kana sampel. Lamun grup sampel n masarakat diulang sarta bener-bener random, proprosi bakal nuturkeun sebaran normal nu mibanda mean sarua kana proporsi satuju sabenerna p dina populasi sarta mibanda simpangan baku σ = (p(1 − p)/n)1/2. Ukuran sampel n badag ngarupakeun hal nu hade sabab simpangan baku bakal jadi leutik, nu ngijinkeun keur estimasi nu hade keur paramater p nu teu dipikanyaho.
- Lamun n badag sarta p leutik, mangka np ukuranna sedeng, mangka Poisson distribution mibanda parameter λ = np ngarupakeun pendekatan nu hade keur B(n, p).
Rumus keur Bézier curves kailhaman ku sebaran binomial.


text:
Kana
- Kanggo hartos sanes Kana, tempo Kana (disambiguasi).
Kana nyaeta watesan umum keur skrip syllabic Basa Jepang hiragana (ひらがな) jeung katakana (カタカナ), dina sistim heubeul disebutna manyogana. Kana diwangun salaku pilihan jeung tambahan tina karakter logographic Basa Cina nu di Jepang disebut Kanji (漢字; diucapkeun dina Basa Cina "hanzi").
- *Basa Jepang teu ngabogaan sarta teu pernah make kana keur sora ye, yi atawa wu.
Daptar eusi
Pamakean kiwari[édit | sunting sumber]
Hiragana ilahar dipake keur nembongkeun aspek grmatikal dina basa. Dipake oge keur ngagambarkeun kecap asupan (ilaharna dina Basa Jepang, tinimbang tina Basa Cina asli) dina kanji. Tempo artikel ngeunaan hiragana keur leuwih jelas.
Kiwari katakana leuwih ilahar ngan dipake keur nulis kecap nu asalna tina basa asing tur teu ngabogaan kanji. Conotona, "George W. Bush" bisa ditulis ジョージ・W.・ブッシュ. Katakana dipake oge keur efek sora, watesan biologi jeung sababaraha merk. Tempo artikel katakana keur leuwih jelas.
Kana bisa ditulis make hurup leutik luhureun atawa katuhueun kanji nu kurang dipikawanoh keur nembongkeun cara macana; ieu disebut furigana. Furigana ilahar dipake dina buku barudak. Literatur keur barudak leutik nu can apal kanji ditulis babarenan tur make kombinasi hiragana keur gagantina.
Sajarah kana[édit | sunting sumber]
Boh hiragana jeung katakana diwangun tina sistim kana heubeul nyaeta man'yōgana, salah sahiji karakter fonetik make kanji. Man'yōshū, sajak antologi heubeul ditulis dina taun 759, nu ditulis make skrip heubeul.
Kana sacara tradisional geus di pake ku Buddhist priest Kūkai dina abad ka-9. Kūkai mawa skrip Siddham basa mulang ti China dina taun 806; manehna miresep kana ucapan jeung tulisan nu nyabakeun manehna nyieun kasimpulan yen Basa Jepang leuwih hade digambarkeun ku alfabet fonetik tinimbang kanji nu geus ilahar dipake.
Susunan[édit | sunting sumber]
Kana dasar keur susunan dina Basa Jepang. Ieu dipake dina susunan gojūon (あ い う え お … わ を ん), oge susunan iroha nu dipake keur nomer-nomer dina sababaraha aturan. Beda dina kamus nyaeta dina susunan bagean keur ngabedakeun panjang/pondokna sora, tsu leutik jeung diacritik. Sakabeh Basa Jepang teu make kecap lolongkrang (iwal ti keur barudak), taya susunan kecap ka kecap nu aya kana ka kana.
Kana dina Unicode[édit | sunting sumber]
Hiragana dina Unicode antara U+3040 ... U+309F, sarta Katakana antara U+30A0 ... U+30FF. Karakter nu jarang (WI jeung WE) oge ngabogaan kode sorangan, iwal keur ''hentaigana'', sabab hentaigana dianggap varisi glyph tina kana nu umum.
Titik kode U+3040, U+3097, sarta U+3098 teu dipake dina Unicode 4.1. Karakter U+3095 jeung U+3096 nyaeta hiragana leutik ka jeung ke. U+30F5 jeung U+30F6 sarua keur katakana. Karakter U+3099 jeung U+309A kombinasi dakuten jeung handakuten, nu pakait kana spasi karakter U+309B jeung U+309C. U+309D nyaeta tanda ulang hiragana , dipake keur ulangan hiragana samemehna. U+309E sora tanda ulang hiragana, keur nyingket hiragana samemehna tapi sora konsonan (k jadi g, h jadi b, jeung saterusna). U+30FD jeung U+30FE tanda ulang katakana. U+309F iketan "yori" (より) kadang kala dipake dina tulisan nangtung. U+30FF iketan "koto" (コト), oge dina tulisan nangtung.
Tambahan, aya satengah lebar sarua jeung lebar pinuh katakana. Ieu code dina kode blok satengah jeung pinuh (U+FF00–U+FFEF), mimiti U+FF65 nepika U+FF9F (karakter U+FF61–U+FF64 tanda halfwidth punctuation):
Aya oge "Katakana Phonetic Extensions" leutik antara (U+31F0 ... U+31FF), karakter nu dipake keur nulis dina Basa Ainu.


text:
Sumatra
Pulo Sumatra (diéjah Sumatera) aya di Indonésia, mangrupakeun pulo kagenep panggedéna di dunya, kalayan lega 443.065,8 km2. Pangeusina kira-kira 28.016.160 jiwa (1980).
Di pulo Sumatra kungsi ngadeg karajaan Samudra (kiwari Acéh). Sajarahna, dina tumandangna ka pulo ieu Ibnu Battuta (cendekiawan Islam asal Maroko) sok ngalafalkeun kecap Samudra jadi Sumatra, sahingga ti harita ngaran Sumatra kasohor jadi ngaran pulo ieu.
Saméméh disebut Sumatra, pulo ieu disebut Pulo Andalas.
Propinsi di Sumatra[édit | sunting sumber]
- Nanggroé Acéh Darussalam
- Sumatra Utara
- Sumatra Barat
- Riau
- Jambi
- Sumatra Selatan
- Bengkulu
- Lampung
- Kapuloan Bangka Belitung* (henteu aya di pulo Sumatra sacara harpiah).
- Kapuloan Riau* (henteu aya di pulo Sumatra sacara harpiah).


text:
Désa
Désa, numutkeun définisi universal, nyaéta hiji aglomerasi pamukiman di aréa padesaan (rural). Di Indonésia, istilah désa nyaéta babagéan wilayah administratif di sahandapeun kacamatan, nu dipingpin ku Kapala Désa.
Ti saprak diberlakukeunnana otonomi daérah, istilah désa bisa disebut maké ngaran séjén, umpamana di Sumatra Barat disebut nagari, sedengkeun di Papua disebut kampung. Nya kitu ogé sagala istilah jeung institusi di désa bisa disebut maké ngaran séjén loyog jeung karakteristik adat istiadat désa éta. Hal ieu mangrupakeun salasahiji pangakuan jeung panghormatan Pamaréntah kana asal usul jeung adat istiadat satempat.
Daptar eusi
Désa di Indonésia[édit | sunting sumber]
Numutkeun Palaturan Pamaréntah Nomer 57 Taun 2005 ngeunaan Désa, disebutkeun yén désa mangrupakeun kasatuan masarakat hukum nu mibanda wates-wates wilayah, nu boga wewenang pikeun ngatur sarta ngurus kapentingan masarakat satempat, dumasar kana asal-usul jeung adat istiadat satempat nu diaku jeung dipihormat dina sistim Pamaréntahan Nagara Kasatuan Républik Indonésia.
Désa lain bawahan kacamatan, sabab kacamatan mah mangrupakeun bagian tina parangkat daérah kabupatén/kota, sedengkeun désa mah lain bagian tina parangkat daérah. Béda jeung Kalurahan, Désa leuwih lega hakna dina ngatur wilayahna sorangan. Tapi dina tuwuhna, hiji désa bisa ditingkatkeun statusna jadi kalurahan.
Kawenangan désa nyaéta:
- Nyelenggarakeun urusan pamaréntahan nu geus aya dumasar kana hak asal usul désa
- Nyelenggarakeun urusan pamaréntahan nu jadi kawenangan kabupatén/kota nu diserahkeun pangaturannana ka désa, nyaéta urusan pamaréntahan nu sacara langsung bisa ningkatkeun palayanan ka masarakat.
- Tugas pembantuan ti Pamaréntah, Pamaréntah Propinsi, jeung Pamaréntah Kabupatén/Kota
- Urusan pamaréntahan séjénna nu diserenkeun ka désa.
Pamaréntahan Désa[édit | sunting sumber]
Désa ngabogaan pamaréntahan sorangan. Pamaréntahan Désa mangrupa Pamaréntah Désa (kaasup Kapala Désa jeung Parangkat Désa) sarta Badan Permusawarahan Désa (BPD)
Kapala Désa[édit | sunting sumber]
- Artikel utama: Kapala Désa
Kapala Désa mangrupakeun pingpinan penyelenggaraan pamaréntahan désa dumasar kana kawijakan nu ditetepkeun babarengan Badan Pamusawarahan Désa (BPD). Lilana jabatan Kapala Désa nyaéta 6 taun, sarta bisa diperpanjang deui salila sakali mangsa jabatan. Kapala Désa ogé mibanda wewenang netepkeun Peraturan Desa nu geus meunang persetujuan babarengan jeung BPD.
Kapala Désa dipilih langsung ngaliwatan Pamilihan Kapala Désa (Pilkadés) ku pangeusi désa satempat. Umur minimal Kapala Désa nyaéta 25 taun, sarta Kapala Désa kudu berpendidikan paling handap SLTP, sarta mangrupakeun pangeusi désa éta.
Parangkat Désa[édit | sunting sumber]
Parangkat Désa tugasna mantuan Kapala Désa dina ngalaksanakeun tugas jeung wewenangna. Salasahiji parangkat désa nyaéta Sekretaris Désa, nu eusina Pagawé Nagri Sipil. Sekretaris Désa diangkat ku Sekretaris Daérah Kabupatén/Kota atas nama Bupati/Walikota.
Parangkat Désa séjénna diangkat ku Kapala Désa ti antara pangeusi désa, nu ditetepkeun ngaliwatan Kaputusan Kapala Désa.
Badan Pamusawarahan Désa[édit | sunting sumber]
- Artikel utama: Badan Pamusawarahan Désa
Badan Pamusawarahan Désa (BPD) mangrupakeun lembaga perwujudan démokrasi dina penyelenggaraan pamaréntahan désa. Anggota BPD nyaéta wawakil ti nu nyicingan désa bersangkutan dumasar kana keterwakilan wewengkon. Anggota BPD diwangun ti Pupuhu Rukun Warga, pamangku adat, golongan profesi, inohong ageman sarta inohong balaréa séjénna. Mangsa kalungguhan anggota BPD nyaéta 6 warsih sarta bisa diangkat/diusulkan deui pikeun 1 kali mangsa kalungguhan saterusna. Pupuhu sarta Anggota BPD henteu kaci ngarangkep kalungguhan minangka Kuwu atawa Pakakas Désa. BPD boga fungsi netepkeun Aturan Désa babarengan jeung Kuwu, nandéan sarta nyalurkeun aspirasi balaréa.
Kauangan Désa[édit | sunting sumber]
Penyelenggaraan urusan pamaréntahan désa anu jadi kewenangan désa didanaan tina Anggaran Pendapatan sarta Balanja Désa (APB Désa), bantuan pamaréntah sarta bantuan pamaréntah daérah. Penyelenggaraan urusan pamaréntah daérah anu diayakeun ku pamaréntah désa didanaan tina APBD.
Asal beubeunangan désa diwangun tina:
- Pendapatan Asli Désa, diantarana diwangun tina hasil usaha désa, hasil kakayaan désa (kawas taneuh kas désa, pasar désa, wangunan désa), hasil swadaya sarta partisipasi, hasil gotong royong
- Pikeun hasil Pajeg Daérah Kabupatén/Kota
- Bagian tina Dana Perimbangan Keuangan Puseur jeung Daérah
- Bantuan keuangan ti Pamaréntah, Pamaréntah Propinsi, sarta Pamaréntah Kabupatén/Kota dina raraga palaksanaan urusan pamaréntahan;
- Hibah sarta sumbangan ti pihak katilu anu henteu ngiket.
APB Désa diwangun ku bagian Pendapatan Désa, Balanja Désa sarta Pabiayaan. Rarancang APB Désa dibahas dina musawarah perencanaan pangwangunan désa. Kuwu babarengan jeung BPD netepkeun APB Désa saban warsih jeung Aturan Désa.
Lembaga Kamasarakatan[édit | sunting sumber]
Di désa bisa dijieun lembaga kamasarakatan, nyaéta lembaga anu dijieun ku balaréa luyu jeung kaperluan sarta mangrupa mitra pamaréntah désa dina memberdayakeun balaréa. Lembaga kamasarakatan ditetepkeun ku Aturan Désa. Salah sahiji fungsi lembaga kamasarakatan nyaéta minangka panandéan sarta penyaluran aspirasi balaréa dina pangwangunan. Hubungan gawé antara lembaga kamasarakatan jeung Pamaréntahan Désa boga sipat kamitraan, konsultatif sarta koordinatif.
Pembentukan Désa[édit | sunting sumber]
Désa dijieun ku prakarsa balaréa kalawan nengetan asal-usul désa sarta kaayaan sosial budaya balaréa satempat. Pembentukan désa bisa mangrupa penggabungan sawatara désa, atawa bagian désa anu padeudeukeut, atawa pamekaran tina hiji désa jadi dua désa atawa leuwih, atawa pembentukan désa di luar désa anu geus aya.
Désa bisa dirobah atawa disaluyukeun statusna jadi kalurahan dumasar kana prakarsa Pamaréntah Désa babarengan jeung BPD kalawan nengetan bongbolongan sarta pamadegan balaréa satempat. Désa anu robah jadi Kalurahan, Lurah sarta Pakakasna dieusi ti pagawé nagri sipil.
Désa anu robah statusna jadi Kalurahan, kakayaanana jadi kakayaan wewengkon sarta dikokolakeun ku kalurahan anu bersangkutan pikeun kapentingan balaréa satempat.
Babagéan Administratif[édit | sunting sumber]
Wilayah désa bisa dibagi kana sababaraha dusun, nu mangrupakeun bagéan wilayah gawé pamaréntahan désa sarta ditetepkan maké peraturan désa.


text:
Districts of Japan
Distrik (郡; gun) ilahar dipake keur satuan administrasi di Jepang antara taun 1878 jeung 1921 sarta bisa disebutkeun ampir sarua jeung nagara bagean di Amerika. Posisina aya sahandapeun perfektur jeung saluhureun kota, kacamatan atawa desa. Mimitina distrik teh disebutna kōri, basa Jepang heubeul. Nihon Shoki nyebutkeun yen ieu geus aya salila Reformasi Taika, kōri aslina ditulis 評. Dina Taihō Penal jeung Kode Sipil, kōri ditulisna jadi 郡. Dina Taihō Penal jeung Kode Sipil, satuan administrasi propinsi (国; kuni) aya saluhureun distrik jeung desa (里; sato atawa 郷; sato) sahandapeunna. Konsep 郡 geus ditinggalkeun dina sababaraha Sajarah Jepang sarta masih keneh dipake dina Sistim alamat Jepang keur nangtukeun tempat kacamatan atawa desa. Kota-kota pakait langsung jeung perfektur sarta teu pakait jeung distrik, teu siga kota di Amerika nu ilahar pakait jeung nagara bagean, iwal ti Virgina nyaeta kota nu bebas sacara administrasi ti nagara bagean.
Kasus nu matak bingung di Hokkaido[édit | sunting sumber]
Sabab distrik ngaran nu unik di province sarta ayeuna wates perfektur ngarupakeun wates nu teu jelas ka wates province, loba ngaran distrik nu unik di perfektur di Jepang. Sanajan kitu, Perfektur Hokkaido, ngawangku sabelas propinsi, ngarupakeun kasus nu matak bingung.
Aya tilu Distrik Kamikawa jeung dua Distrik Nakagawa di Perfektur Hokkaido.
- Kamikawa District (Ishikari), dikelola ku Kamikawa Subprefecture
- Kamikawa District (Teshio), dikelola ku Kamikawa Subprefecture
- Kamikawa District (Tokachi), dikelola ku Tokachi Subprefecture
- Nakagawa District (Teshio), dikelola ku Kamikawa Subprefecture
- Nakagawa District (Tokachi), dikelola ku Tokachi Subprefecture
Distrik Abuta, Distrik Rumoi, Distrik Sorachi, jeung Distrik Yufutsu nu ampir sarua, tapi unggal distrik dikelola ku dua subprefectures.
- Abuta District, dikelola ku Iburi subprefecture jeung Shiribeshi subprefecture
- Sorachi District, dikelola ku Kamikawa subprefecture jeung Sorachi subprefecture
- Teshio District, dikelola ku Rumoi subprefecture jeung Soya subprefecture
- Yufutsu District, dikelola ku Iburi subprefecture jeung Kamikawa subprefecture
Rujukan[édit | sunting sumber]
Wikipedia Basa Inggris, Juli 2006.
Tempo oge: Geography of Japan


text:
Paguyuban Pasundan
Paguyuban Pasundan
Paguyuban Pasundan (éjahan aslina Pagoejoeban Pasoendan) mangrupakeun organisasi budaya Sunda nu mimiti nanjeur ti tanggal 20 Juli 1913, ngajadikeun organisasi pangheubeulna nu aya kénéh nepi ka kiwari. Salila ngadegna, organisasi ieu geus usik dina widang atikan, sosial-budaya, pulitik, ékonomi, kapamudaan, sarta urusan kaistrian. Paguyuban ieu ngupayakeun lestarina budaya Sunda bari ngalibatkeun lain saukur urang Sunda wungkul tapi saréréa nu boga kameumeut kana budaya Sunda.
Daptar eusi
- 1 Kasang tukang
- 2 Kiprah mangsa pra kamerdikaan
- 3 Kiprah di Mangsa Kamerdikaan
- 4 Rujukan
- 5 Tumbu Luar
Kasang tukang[édit | sunting sumber]
Anu jadi kasang tukang diadegkeunana ieu organisasi, dikedalkeun ku Dayat Hidayat, siswa Sunda di STOVIA (School Tot Opleiding voor Indlandsche Artsen) – sakola dokter jaman Walanda di Batavia (Jakarta), anu boga alpukah sarta mingpin rapat 20 Juli 1913:
- Dupi nu jadi lulugu nyaéta wiréhing ngémutkeun bangsa Sunda kacida pisan katilarna tina bab kamajengan ku bangsa sanés, sumawonten ku bangsa Jawa mah, nu ti kapungkurna ogé parantos tebih pisan nilarna ka urang Sunda, dalah ku urang Malayu nu teu acan sakumaha lamina ngudagna kana kamajengan, ayeuna urang Sunda parantos kénging disebatkeun kaselek, tawisna murid di sakola Doktor danget ieu urang Sunda mung aya 10, dupi urang Malayu mah sumawonten urang Jawa mah parantos pirang-pirang. Nyakitu deui di sakola-sakola sanés urang Jawa sareng urang Malayu henteu kawon seueurna ku urang Sunda. Anu ka nagri Walanda mah urang Sunda kénging kénéh dibilang, dupi urang Malayu sok sumawonten nu kiat mayar ongkosna, dalah nu henteu ogé cék paripaos dibélaan kuli kuli, merlukeun ka nagri Walanda ku suhud nyiar kapinteran. Menggah ku émutan, upami urang Sunda cicingeun baé, daék-daék ka payuna hayang nyepeng padamelan ogé hésé, kakawonkeun ku bangsa sanés. Buktina ayeuna parantos sababaraha hiji urang Jawa sareng urang Malayu nu nyepeng damel di tanah Pasundan, dupi urang Sunda mah méh teu aya baé nu tiasa jeneng di nagara deungeun.
Kapangurusan[édit | sunting sumber]
Nalika diadegkeun, kaputusan ngeunaan kapangurusan Paguyuban Pasundan téh nyaéta diwangun ku dalapan urang: D.K. Ardiwinata (Adviseur, panaséhat), Mas Dayat Hidayat (President, pupuhu), Radén Junjunan (Secretaris, sekertaris), Radén Kusuma Sujana (Penningmeester, bendahara), sarta Mas Iskandar, Karta di Wiria, Sastrahudaya, jeung Abubakar (anggota). Ieu kapangurusan téh dipaké nepi ka 22 Pébruari 1914. Iwal ti Ardiwinata, sakabéh pangurus munggaran Paguyuban Pasundan téh siswa di STOVIA.
Dina tanggal 22 Séptember 1914, pangurus paguyuban ménta idin ka pamaréntah pikeun bisa ngalakonan kagiatanana sacara sah. Dumasar surat kaputusan nomer 46 tanggal 9 Désémber 1914, idin kasebut dibikeun. Saterusna, nepi ka warsih 1918, organisasi ieu leuwih minangka perkumpulan sosial-budaya.
Kiprah mangsa pra kamerdikaan[édit | sunting sumber]
Kiprah pulitik[édit | sunting sumber]
Sairing jeung kahayang pikeun ngayakeun perbaikan dina widang sosial sarta ékonomi, Paguyuban Pasundan ngarasa perlu milu ancrub dina widang pulitik pikeun ngahontal tujuan-tujuanna. Ku kituna, saprak warsih 1919, sairing kalawan diwangunna Volksraad, dipigawé usaha pikeun nempatkeun wawakilna di lembaga kasebut. Saterusna dumasar surat kaputusan nomer 72, tanggal 13 Juni 1919, pamaréntah ogé ngesahkeun Paguyuban Pasundan minangka perkumpulan pulitik.
Saprak Désémber 1927, Paguyuban Pasundan asup jadi anggota PPPKI (Permoefakatan Perhimpoenan-perhimpoenan Politik Kebangsaan Indonésia). Kalawan ngagabung dina federasi éta, paguyuban henteu deui jadi perkumpulan lokal kalawan merhatikeun ngan ukur Pasundan atawa Jawa Kulon waé, tapi jadi perkumpulan nasional nu boga tujuan babarengan nyaéta pikeun ngahontal kamerdikaan bangsa.
Kagiatan dina widang pulitik beuki kuat waktu kapamingpinan Oto Iskandar di Nata, anu katelahna "Si Jalak Harupat", saurang kalahiran Bojongsoang, Bandung tanggal 31 Maret 1897. Sajaba jadi pupuhu Pangurus Pusat Paguyuban Pasundan, manéhna ogé jadi wawakil organisasi ieu di Volksraad mimiti warsih 1931 nepi ka 1942.
Widang Atikan[édit | sunting sumber]
Luyu jeung anu aya dina anggaran dasarna, salah sahiji jalan anu ditempuh Paguyuban Pasundan dina ngahontal cita-citana nyaéta ngaliwatan jalur atikan sarta pangajaran. Usaha ngawangun sakola dimimitian kalawan ngadegkeun Hollandsch-Inlandsche School (HIS) Pasoendan di Tasikmalaya dina warsih 1922, dituturkeun pendirian Meer Uitgebreid Lager Onderwijs (MULO) Pasoendan, ogé di Tasikmalaya, anu meunang bantuan ti pamaréntah. Sakola-sakola séjén terus diadegkeun, nepi ka warsih 1941 geus aya 51 sakola kalawan 296 urang guru. Lolobana aya di Bandung sarta Tasikmalaya, nyaéta séwang-séwangna tujuh sakola. Sésana sumebar di 34 tempat séjénna di sakuliah Jawa Kulon.
Pikeun ngurus persekolahan kasebut, dina Kongrés Paguyuban Pasundan di Bogor warsih 1931, didirikan Bale Pamulangan Pasundan (BPP), jeung pamingpin kahijina nyaéta Ahmad Atmadja. Kalawan nanjeurna BPP, sakola-sakola Pasundan beuki marak. Kitu ogé guru sarta muridnya beuki réa.
Atikan pikeun balaréa umum, diwujudkan kalawan dipedarna salapan média massa salila période 1914-1942. Salah sahijina anu pangbadagna nyaéta suratkabar Sipatahoenan anu jadi corong Paguyuban Pasundan. Mimitina suratkabar ieu dipedar Paguyuban Pasundan di Tasikmalaya mimiti warsih 1923. Pupuhu rédaksi kahijina nyaéta Soetisna Sendjaya. Mimitina suratkabar ieu medal saminggu sakali. Tapi sanggeus kepengurusannya diganti ku Pangurus Pusat Paguyuban Pasundan warsih 1931, Sipatahoenan bisa medal poéan. Kantorna dipindahkan ka Bandung, nyaeta di Kaca-kaca Wetan, saméméh saterusna pindah ka Banceuy, sarta ahirna di Dalem Kaum.
Widang Ékonomi[édit | sunting sumber]
Dina widang ékonomi, Paguyuban Pasundan dina kongrésna anu ka 19 di Tasikmalaya warsih 1934, ngadegkeun Centrale Bank Pasundan, anu ngawangun N. V., jeung pupuhuna Iyos Wiriaatmadja. Puseurna aya di Jakarta, keur di wewengkon-wewengkon nanjeur cabang-cabangnya.
Kahirupan perkoperasian di lingkungan Paguyuban Pasundan ogé cukup marak. Saban cabangna ngadegkeun koperasi anu lolobana disebut Koperasi Pasundan. Koperasi-koperasi kasebut usik dina widang kaduitan, perdagangan, aya ogé anu husus nyadiakeun parabotan pikeun para patani. Garapan widang ékonomi séjénna anu cukup nonjol nyaéta ngadegkeun Leuit Paré. Pangimeutanana dipigawé ku Puseur Lumbung Pasundan.
Dina Kongrés Paguyuban Pasundan ka 23 di Sukabumi, diadegkeun badan anu ngokolakeun masalah ékonomi anu disebut Bale Ékonomi Pasundan. Pamingpin bale kasebut nyaéta Raden Soedarna Soeradiredja, anu ogé ngarangkep minangka Wawakil Pupuhu P. B. Paguyuban Pasundan sarta Diréktur Centrale Bank Pasundan.
Kapamudaan sarta Urusan kaistrian[édit | sunting sumber]
Pikeun ngurus masalah kaistrian, di Paguyuban Pasundan diadegkeun Pasundan Istri (PASI). Sedengkeun dina kapamudaan, dina sasih Désémber 1934 diadegkeun JOP (Jeugd Organisatie Pasoendan) kalawan pupuhuna anu kahiji R. Adil Poeradiredja. Dina kongrésna anu kahiji warsih 1935 kepanjangan JOP digantian jadi “Jasana Obor Pasundan”.
Basa suhu pulitik manasan nyanghareupan Perang Pasifik, diadegkeun “JOP Brigade” pikeun nangkal kajadian-kajadian anu henteu dipikahayang. Sawatara inohong, diantarana Jenderal A. H. Nasution milu ngadukung, kawas kalawan mantuan latihan babarisan pikeun JOP Brigade.
Mangsa Pangjajahan Jepang[édit | sunting sumber]
Ti warsih 1943 nepi ka kalawan 1945, kagiatan pulitik sagala rupa perkumpulan di Indonésia, kaasup Paguyuban Pasundan dibekukeun ku pangjajah ti Jepang. Sipatahoenan ogé milu dibrédel sarta minangka gantina dipedar suratkabar Tjahaya anu dikadalikeun Jepang. Tapi kagiatan paguyuban dina widang séjénna kawas atikan, kasenian, sarta sosial masih diidinan sarta bisa terus jalan.
Kiprah di Mangsa Kamerdikaan[édit | sunting sumber]
Mangsa Revolusi Kamerdikaan[édit | sunting sumber]
Sanggeus pendudukan Jepang lekasan, Pamaréntah Republik Indonésia ngaluarkeun maklumat nomer X tanggal 3 Nopémber 1945 ngeunaan "pembentukan partai-partai politik". Nanjeurna partéi-partéi pulitik ku Pamaréntah Republik Indonésia ditempo minangka partisipasi aktip ti kahirupan balaréa dina berbangsa sareng bernegara sarta bisa nguatkeun perjuangan bangsa ngabéla kamerdikaan. Kaluarna maklumat kasebut ngabalukarkeun partéi-partéi di Indonésia hirup deui kawas Partéi Nasional Indonésia (PNI), Partéi Islam Masyumi, Partéi Buruh Indonésia, Partéi Rakyat Sosialis, sarta sajabana. Paguyuban Pasundan waktu éta henteu langsung aktip deui. Ieu utamana disababkeun alatan R. Oto Iskandar di Nata, anu dianggap minangka figur anu bisa mingpin deui Paguyuban Pasundan, leungit sacara misterius babarengan sawatara inohong kamerdikaan séjénna.
Tapi saterusna mecenghul hiji partéi anu cenah didalangan Walanda kalawan ngaranna Partéi Rakyat Pasundan (PRP) anu miboga visi anu henteu saluyu jeung Paguyuban Pasundan. Hal kasebut micu para anggota Paguyuban Pasundan pikeun ngahirupkeun balik organisasina. Mangka Paguyuban Pasundan nanjeur deui di Bandung, Yogyakarta, sarta Jakarta dina waktu ampir babarengan. Saterusna Bandung ditetepkeun minangka puseur Pangurus Pusat Paguyuban Pasundan kalawan pupuhuna R. S. Suradiradja.
Dina kongrés Paguyuban Pasundan tanggal 29-31 Januari 1949 di Bandung, diputuskeun pikeun ngarobah ngaran Paguyuban Pasundan jadi Partéi Kebangsaan Indonésia (PARKI) nu maksudna pikeun nambahan perjuangan di widang pulitik. Partéi kasebut saterusna milu pemilihan umum kahiji Republik Indonésia dina warsih 1955. Tapi suara anu dipibanda dina pemilu kasebut pohara leutikna. Éléhna dina pemilu kasebut ngabalukarkeun perpecahan di PARKI. Ahirna ngaliwatan referendum dina kongrés PARKI tanggal 29 Nopémber 1959, partéi kasebut mutuskeun pikeun ngarobah ngaranna jadi Paguyuban Pasundan.
Paguyuban Pasundan ayeuna[édit | sunting sumber]
Kiwari Paguyuban Pasundan ngabogaan 32 kantor cabang kalawan 492 anak cabang. Saeutikna 12.300 jelema kalibet dina paguyuban ieu. Lestarina kabudayaan Sunda dina era globalisasi kiwari jadi prioritas utamana.
Sakola-sakola Pasundan dina jenjang atikan dasar sarta tengahan sumebar di wewengkon Jawa Kulon sarta Banten. Keur dina jenjang atikan luhur, Paguyuban Pasundan ngabogaan opat paguron luhur, nyaéta:
- Universitas Pasundan, nanjeur tanggal 14 Nopémber 1960 di Bandung.
- Sekolah Tinggi Hukum (STH) Pasundan, nanjeur tanggal 14 Januari 1964 di Sukabumi.
- Sekolah Tinggi Keguruan dan Ilmu Pendidikan (STKIP) Pasundan, nanjeur tanggal 29 Méi 1986 di Cimahi.
- Sekolah Tinggi Ilmu Ékonomi (STIE) Pasundan, nanjeur tanggal 18 Januari 1988 di Bandung.
Dina kapangurusan, Kongrés Paguyuban Pasundan tanggal 19 Juli 2005 geus milih pangurus pikeun période 2005-2009, nyaéta: H. A. Syafe'i minangka Pupuhu (Pupuhu) Pangurus Pusat Paguyuban Pasundan sarta Prof. Dr. H. M. Didi Turmudzi minangka Sekretaris Jenderal. Sedengkeun Prof. Dr. Ir. Ginandjar Kartasasmita kapilih jadi Pupuhu Déwan Pangaping. Ayeuna urusan atikan di Paguyuban Pasundan diurus ku Yayasan Pendidikan Tinggi Pasundan sarta Yayasan Pendidikan Dasar dan Menengah Pasundan luyu kalawan jenjang atikanana.
Rujukan[édit | sunting sumber]
- Ékajati, Édi S. 2003. Paguyuban Pasundan: A Sundanese Revival (1913–1918). Journal of Asian and African Studies 66: 21-51.
- Ekajati, Edi S. 2004. Kebangkitan Kembali Orang Sunda: Kasus Paguyuban Pasundan, 1913-1918. Bandung: Pusat Studi Sunda bekerjasama dengan Kiblat.
- Suharto. 2002. Pagoejoeban Pasoendan 1927-1942: Profil Pergerakan Etno-Nasionalis. Bandung: Satya Historika.
- Peran Intelektual di Paguyuban Pasundan. Harian Kompas Selasa, 13 Maret 2007.
Tumbu Luar[édit | sunting sumber]
- (id) Situs Resmi Yayasan Pendidikan Tinggi Pasundan
- (id) Paguyuban Pasundan Bukan Etnik, Tetapi Kultural.
- (id) Ketokohan Daerah: "Lemah Dewasasana" Intelektual Sunda.
- (id) Orang Sunda Mencari Jati Diri (Andreas Bintoro)


text:
Biruang
Biruang téh ngaran sato mamalia badag ti kulawarga Ursidae, ordo Karnivora. Ciri utama biruang, di antarana buntut nu pondok, pangrungu jeung pangambeu nu seukeut, kuku/cakar nu sareukeut dina unggal ramo sukuna, sarta bulu di sakujur awakna nu kandel.
Awak biruang kaitung badag. Ciri penting lianna nyaéta kabisana nangtung maké dua suku tukang, sungutna monyong, sarta ceuli nu buleud.
Daptar eusi
Habitat[édit | sunting sumber]
Biruang mah hirup di rupa-rupa habitat, ti wewengkon tropis nepi ka Antartika, ti leuweung geledegan nepi ka daérah nu katutup salju. Najan lolobana omnivora, aya ogé sababaraha spésiés biruang nu kadaharanana béda ti nu séjén. Misalna biruang kutub, kadaharanana téh lukut, aakaran, sisikian, jeung bungbuahan leutik. Lian ti éta, biruang kutub ogé sok ka wahangan pikeun ngala lauk. Lalampahan nyiar hakaneun téh bisa jauh pisan, ti isuk jedur nepi ka soré jedér, iwal mun aya gangguan (misalna aya manusa).
Paripolah[édit | sunting sumber]
Biruang mah lolobana hirup nyorangan, iwal bikang nu keur anakan atawa jalu jeung bikang dina mangsa usum jalangan. Aya kalana ngagorombol, tapi éta gé ukur nalika aya loba dahareun di hiji tempat anu teu lega.
Baranahan[édit | sunting sumber]
Mangsa jalangan biruang mah sakeudeung, nyaéta sanggeus mangsa cicing nu sawanda jeung hibernasi. Sakali anakan, ilaharna mah indung biruang téh ngaborojolkeun 1-3. Anakna, pas borojol téh ompong, lolong, jeung botak. Anakna ieu bakal disapih mun umurna geus satengah taunan. Dina mangsa éta, anak biruang téh disusuan nepi ka umur tilu bulan, laju diajar barang hakan kawas indungna. Najan geus disapih, salila tilu taun mah anak biruang téh tara jauh ti indungna. Biruang nincak sawawa dina umur tujuh taunan.
Biruang jeung manusa[édit | sunting sumber]
Di wewengkon nu deukeut ka habitatna, biruang kaitung dalit jeung kahirupan manusa.
Sacara umum, biruang sok nyingkahan tepung jeung manusa. Migunakeun pangambeuna nu seukeut, kadatangan manusa bisa kanyahoan ku biruang jauh saméméh manusa mireungeuh ayana biruang. Tapi, mun patali jeung dahareun (nu dibawa), aya kamungkinan biruang justru ngadeukeutan manusa, malah bisa narajang pikeun ngala dahareun.
Klasifikasi[édit | sunting sumber]
- Kulawarga Ursidae
- Subfamili Ailuropodinae
- Panda, Ailuropoda melanoleuca
- Panda Dwarf, Ailuropoda minor (extinct)
- Subfamili Tremarctinae
- Spectacled Bear, Tremarctos ornatus
- Biruang Guha Florida, Tremarctos floridanus (lastari)
- Giant Short-Faced Bear, Arctodus simus (lastari)
- Short-Faced Bear, Arctodus pristinus (lastari)
- Brazilian Short-Faced Bear, Arctotherium brasilense (lastari)
- Argentine Short-Faced Bear, Arctotherium latidens (lastari)
- Subfamili Ursinae
- Biruang Coklat, Ursus arctos
- Subspésiés Biruang Siria Ursus arctos syriacus
- Subspésiés Biruang Grizzly, Ursus arctos horribilis
- Subspésiés Biruang Kodiak, Ursus arctos middendorffi
- Subspésiés Himalayan Brown Bear, Ursus arctos isabellinus
- Subspésiés Biruang Bergman, Ursus arctos piscator (lastari)
- Biruang MacFarlane, Ursus inopinatus (lastari)
- Biruang Hideung Amérika, Ursus americanus
- Biruang Kutub, Ursus maritimus
- Biruang Hideung Asia, Ursus thibetanus atawa Selenarctos tibetanus
- Ursus thibetanus formosanus atawa Selenarctos tibetanus formosanus
- Ursus thibetanus gedrosianus atawa Selenarctos tibetanus gedrosianus
- Ursus thibetanus japonica atawa Selenarctos tibetanus japonica
- Ursus thibetanus laniger atawa Selenarctos tibetanus laniger
- Ursus thibetanus mupinensis atawa Selenarctos tibetanus mupinensis
- Ursus thibetanus thibetanus atawa Selenarctos tibetanus thibetanus
- Ursus thibetanus ussuricu atawa Selenarctos tibetanus ussuricu
- Biruang hideung Asia bisa digolongkeun kana genus Selenarctos.
- Biruang Auvergne, Ursus minimus (lastari)
- Biruang Etruscan, Ursus etruscus (lastari)
- Biruang Guha Éropa, Ursus spelaeus (lastari)
- Biruang Atlas, Ursus crowtheri (lastari)
- Biruang Sloth, Melursus (Ursus) ursinus
- Subspésiés Biruang Sloth Sri Langka Melursus (Ursus) ursinus inornatus
- Subspésiés Biruang Sloth India Melursus (Ursus) ursinus ursinus
- Ontohod, Helarctos malayanus
- Subspésiés Ontohod Bornéo Helarctos (Ursus) malayanus euryspilus
- Biruang Coklat, Ursus arctos
- Subfamili Ailuropodinae
Genera Melursus jeung Helarctos diasupkeun dina genus Ursus. Biruang Hideung Asia jeung Biruang Kutub biasana mah diperenahkeun dina generana séwang-séwangan: Selenarctos jeung Thalarctos.
Hubungan évolusionér[édit | sunting sumber]
Biruang téh anggota ordo Carnivora, subordo Caniformia, sarta kulawarga Ursidae. Anggota Caniformia lianna nyaéta ajag jeung mamalia kawas anjing (kulawarga Canidae), ganggarangan, jeung sabangsana (kulawarga Mustelidae), careuh bulan (kulawarga Procyonidae), jeung gajah laut (kulawarga Odobenidae), anjing laut (kulawarga Phocidae), jeung singa laut (kulawarga Otariidae). Najan biruang mindeng digambarkeun ngalaman évolusi ti karuhun nu kawas anjing, dulur pangdeukeutna mah justru gajah laut, anjing laut, jeung singa laut.
Bacaan salajengna[édit | sunting sumber]
- Bears of the World, Terry Domico, Poto-poto karya Terry Domico & Mark Newman, Facts on File, Inc, 1988, jilid kandel, ISBN 0-8160-1536-8
- The Bear karya William Faulkner
Tumbu kaluar[édit | sunting sumber]
- Indian Bear Rescue Mission and Various Bear Rescue Centers
- Chuck Bigelow, note on PIE roots signifying "bear"
- Spanish bear news regularly-updated news archive on bears in Spain
- The Brown Bear: Father of the Polar Bear? Alaska Science Forum Article #1314
- Brown Bear (Ursus arctos) facts and photos - Wild Animals Online encyclopedia
- Facts about Black Bear hibernation
- Polar Bear Info (especially for Sam G.)


text:
SANGKURIANG
Ringkesan
http://groups.yahoo.com/group/kisunda/message/16435
Sampurasun,
Ka sugri para wargi kisunda & urang sunda, mangga nyanggakeun ringkesan guaran simkuring ngeunaan makna carita Sangkuriang.
Urang Sunda Lain Turunan Anjing
(panyungsian dongeng Sangkuriang)
ku : Engkus Ruswana
Dongeng atawa oge sok disebut legenda atawa sakakala Sangkuriang mangrupakeun salah sahiji dongeng nu paling kakoncara di tatar Sunda, malahan dongeng ieu sumebar sanusantara, nu tangtu teu leupas jeung kasundaan.
Upama nilik dina jalanna carita, asa ku pamohalan pisan kunaon karuhun Sunda nyieun dongeng nu teu ilahar, jiga nu euweuh gawe nyawang teh sakahayang rasa, malahan aya sabagean urang Sunda nu ngarasa era jeung mungkin manghanjakalkeun ku ayana dongeng ieu, sabab ngabalukarkeun datangna pamoyokan batur, majar urang Sunda turunan Anjing (Si Tumang tea), urang Sunda teu uni hayang ngawin ka indung. Tapi ke heula ki dulur, didieu urang kudu lantip, da apan urang percaya luluhur sunda lain jalma barodo, da sabodo-bodona oge maenya nepi ka boga pamikiran yen jalma daek kawin jeung anjing kalayan ngahasilkeun anak jalma, jeung piraku deui parahu bisa ngajadi gunung mah.
Sabalikna malah urang percaya ku sababaraha bukti nu nganyatakeun yen luluhur Sunda sugih ku pangarti, jembar ku pangabisa. Didieu tangtu luluhur sunda ngahaja nguji pangarti jeung ngadidik turunanana sangkan motekar dina nalungtik naon pimaksudeunana, jeung apan geus jadi kabiasaan yen dina unggal carita ngandung siloka. Ku pinter-pinterna dina nyusun carita nepikeun unggal carita karasana hirup jeung jiga nu nyata ayana, kurang-kurangna lantip mah dina ngalenyepanana bisa ngabalukarkeun kasamaran.
Geura hayu urang guar naon atuh harti eta carita.
Ringkesan Carita :
Aya hiji putri raja di tatar Sunda nu geulis kawanti-wanti endah kabina-bina nu ngaranna Dayang Sumbi, tapi hanjakal manehna diasingkeun ka leuweung alatan nandang panyakit nu teu cageur-cageur, nu dianggap bisa ngabalukarkeun boborna wibawa jeung komara sang Raja.
Dina sajeroning pangasingan, pikeun ngaleungitkeun kakesel, nya sapopoena sok ngadon ninun di saung ranggonna Hiji mangsa keur anteng ninun, taropong paragi ngasupkeun benang kana rentangan anyaman benang murag ka handapeun saung. Kulantaran keur kagok digawe tambah hoream turun ti saung, Dayang Sumbi ngucap ka sing saha bae nu daek mangnyokotkeun jeung nganteurkeun eta alat ka manehna, lamun awewe rek dijadikeun dulur, mun lalaki rek dijadikeun salaki.. Nya harita aya anjing jalu nu ngaran si Tumang nyokot eta alat jeung nganteurkeun ka Dayang
Sumbi. Barang mireungeuh yen nu nganteurkeun taropong teh mangrupa anjing jalu atuh kacida ngagebegna ku alatan geus ragrag ucap nu keur elmu sunda mah ucap teh sarua jeung sumpah nu teu meunang dibolaykeun.
Bari ngaheruk ku lantaran geus sumpah tea, nya kapaksa Dayang Sumbi kudu ngalakonan kawin jeung anjing nu ngaran si Tumang, nepi ka boga budak lalaki nu kacida kasepna nu dingaranan Sangkuriang. Sangkuriang ti orok nepi ka mangkat baleg, salawasna diasuh jeung diaping ku Si Tumang, kamana Sangkuriang lumampah didinya si Tumang ngintil marengan. Hiji mangsa Dayang Sumbi hayangeun pisan jantung mencek, mani asa geus aya dina lentah, nya gancang nitah Sangkuriang sangkan moro mencek jeung kudu kabawa jantungna. Tapi dadak dumadakan harita nepi ka sapoe jeput teu panggih jeung sato naon-naon, sedeng waktu geus nyerelek maju ka burit. Sangkuriang bingung ku lantaran can hasil nedunan kahayang nu jadi indung, Sangkuriang sieun nu jadi indungna bendu mun mulang teu mawa hasil. Barang ret ka si Tumang nya timbul akalna, terus si Tumang dipanah jeung dicokot jantungna, terus dibawa jeung dipasrahkeun ka indungna. Ku Dayang Sumbi ditarima terus diasakan.
Dina sajeroning masak Dayang Sumbi ras inget ka si Tumang, anu saterusna ditanyakeun ka Sangkuriang kamana si Tumang. Barang ditanya kitu Sangkuriang ngabetem teu ngajawab, tapi sanggeus disedek, ahirna Sangkuriang wakca balaka, yen anu eukeur dipasak ku Dayang Sumbi teh eta jajantungna si Tumang. Atuh dadak sakala Dayang Sumbi ambek kacida sabab si Tumang the bapana Sangkuriang, bakat ku ambek sinduk batok nu keur dipake masak harita ditakolkeun kana sirah Sangkuriang nepi ka baloboran getih nu ngabalukarkeun sirahna pitak jeung terus diusir. Sangkuriang minggat teu puguh arah tujuan kalunta-lunta asup leuweung kaluar leuweung naek gunung-turun gunung, asup guha kaluar guha, nya bari ngelmu sakapan-paran.
Gancangna carita liwat welasan taun Sangkuriang tumuwuh jadi jajaka nu gagah kasep tur luhung ku elmu, jembar ku pangabisa. Kersaning nu Maha Kawasa, hiji
mangsa panggih jeung Dayang Sumbi nu sacara lahir wujudna teu robah lir parawan welasan taun geulis kabina-bina lir widadari ti kahiyangan, lantaran ngagem elmu awet jaya. Duanana pada-pada teu wawuh pangrasana karek tepung munggaran harita. Barang paamprok timbul tatali asih, pada-pada mentangkeun jamparing asih geugeut layeut lir gula jeung peueut teu bisa dipisahkeun, nya terus patali jangji rek hirup babarengan ngawangun rumahtangga ka cai jadi saleuwi ka darat jadi salogak Hiji mangsa Dayang Sumbi keur anteng nyiaran buuk Sangkuriang, katenjo aya pitak dina sirah Sangkuriang, harita Dayang Sumbi ngagebeg sabab ras inget ka nu jadi anakna waktu keur leutik ditakol ku sinduk persis palebah eta pitak. Nya gancang tatalepa tumanya ka Sangkuriang nalungtik sajarahna eta pitak. Sanggeus dicaritakeun nu sabenerna atuh kacida reuwasna horeng eta Sangkuriang teh anakna nu geus heubeul diteangan dianti-anti hayang kapanggih deui, atuh gancang ku Dayang Sumbi dibejer-beaskeun yen sabenerna manehna teh indungna kalayan menta ka Sangkuriang sangkan pamaksudan hayang hirup laki-rabi jeung manehna dibolaykeun, sabab teu mungkin anak kawin ka indung.
Ngadenge caritaan Dayang Sumbi kitu Sangkuriang teu percaya, alesanana teu mungkin wujud nu jadi indung bisa leuwih ngora tibatan dirina, Sangkuriang boga anggapan yen caritaan kitu teh, sakadar alesan pikeun ngabolaykeun jangji pasini. Dayang Sumbi terus ngajebejerbeaskeun ceuk paribasa nepi ka beak dengkak ngajelaskeun sangkan nu jadi anak sadar jeung narima kana kanyataan nu tumiba, tapi Sangkuriang tetep teu percaya jeung keukeuh maksa pikeun ngawujudkeun tali rarabi rumahtangga, malahan jadi ngabuburu sagala hayang harita keneh dilaksanakeun. Mireungeuh kahayang Sangkuriang kitu, Dayang Sumbi ngaheruk buntu laku beakeun jalan pikeun nyingkahan, harita timbul akal
sangkan tali rarabi bisa dibatalkeun ku jalan nyanggupan pikeun kawin tapi aya sarat, nyaeta Sangkuriang dina jero sapeuting kudu bisa ngabendung nyieun talaga gede jeung parahu pikeun lalayaran madukeun kaasih, nu ceuk pikirna pamohalan eta sarat bisa katedunan ku Sangkuriang.
Sangkuriang nyanggupan, kalayan gancang guragiru ngumpulkeun madia baladna bangsa lelembut nu katelah Guriang Tujuh, nya prak migawe naon nu dipikahayang Dayang Sumbi. Teu kungsi sapeuting eta pagaweaan ampir anggeus, atuh nempo kaayaan kitu Dayang Sumbi kacida reuwasna, sabab sieun ku dosa. Dayang Sumbi terus sidakep situhu tunggal mujasmedi, jumerit menta pituduh Nu Kawasa sangkan Sangkuriang teu bias nganggeuskeun pagaweanana. Sangeus nampa pituduh, gura-giru Dayang Sumbi ngerahkeun masyarakat di wewengkon eta sangkan ngebeberkeun jeung ngelebetkeun boeh rarang nu didamaran ku obor nu nimbulkeun pantulan cahaya katingalina mangrupa balebat tanda peuting rek ganti beurang, kitu oge ibu-ibu jeung para wanoja dikeprik dimana-mana sangkan gancang babarengan narutu lisung tutunggulan.
Ku ayana cahaya jeung lisung tutunggulan, hayam jago jadi reang pating kongkorongok. Mireungeuh kajadian kitu, Guriang Tujuh nu keur ngangsitkeun pagawean kacida reuwaseun, atuh gancang kalabur ngalaleungit deui teu sanggup neruskeun sabab sieun kabeurangan, nu balukarna naon nu jadi sarat ti Dayang Sumbi teu bias direngsekeun ku Sangkuriang.
Ngarasa ditipu Sangkuriang kacida ambekna, parahu nu can rengse terus ditalapung nya ragrag jadi Gunung Tangkuban parahu, tunggul-tunggul sesa nuar kai pikeun nyieun parahu robah ngajadi Gunung Bukittunggul, sedengkeun tumpukan dahan, pangpang, rerenteng jeung daun kai ngajadi Gunung Burangrang. Sangkuriang teu puas, anu saterusna ngudag-ngudag Dayang Sumbi, ceuk sakaol sapanjang jaman tepi ka wanci ayeuna Sangkuriang masih terus ngudag-ngudak Dayang Sumbi.
Harti dina carita nu kasungsi :
Galur carita Sangkuriang nu runtut kalayan cocog jeung kaayaan alam Pasundan, hususna wewengkon ”Danau Purba Bandung” karasa nyata tur hirup oge sakral. Hal ieu ngabuktikeun kalinuhungan luluhur sunda nu nyusun carita.
Sangkuriang asal tina kecap Sang Kuring atawa Ingsun. Gubragna Sangkuriang ka dunya hasil kawin si Tumang jeung Dayang Sumbi ku alatan taropong murag. Taropong hartina toropong nyaeta alat pikeun nempo sangkan leuwih talilti, eces tur museur. Tumang teh mangrupakeun anjing hideung tapi bangus jeung buntutna koneng. Dumasar kana simbul-simbol warna dina palsapah kasundaan, hideung perlambang bumi/lemah nu ngabogaan sifat kateguhan, katetepan, pengkuh, sedengkeun Koneng ngalambangkeun angin sifatna kadunyaan. Jadi tina wujud Tumang ngandung harti ieu carita perkara dunya jeung nu nuturkeun/turun ka dunya (manusa) nu mangrupakeun katetepan ti nu Maha Kawasa. ”Tumang” tina basa kawi hartina hawu atawa dapuran seuneu anu oge ngandung maksud hawa napsu, sedengkeun ”dayang” nyaeta sebutan keur awewe, harti lianna asal tina kecap dangiang/dahyang nu hartina bangsa lelembut atawa halus.
Dayang bisa oge dihartikeun asal tina kecap dang (= dangdang) jeung hyang (= suci = dewa). Sumbi nyaeta seuseukeutna katimang (sing seukeut nya nimang), sedengkeun upama dipenggel ngandung harti wujud diri (sum = sumsum = acining; bi = awewe = ibu pertiwi = bumi).
Jadi Dayang Sumbi ngandung harti sing seukeut tinimangan, kudu lantip dina nyungsi harti ngaguar rasa kanyahokeun sing taliti yen wujud diri teh hakekatna suci nu asal tina acining ibu pertiwi/bumi nu kaancikan ku napsu (Dayang Sumbi kawin ka si Tumang).
Palebah dieu nyata kalinuhungan luluhur urang Sunda dina milih kecap pikeun ngalarapkeun pasangan hawa napsu jeung wujud waruga, oge bisa luyu jeung harti lian nu masangkeun harti hawu jeung dangdang. Dayang Sumbi tetep geulis awet jaya, upama disungsi bakal nganyatakeun yen ti jaman ayana manusa di dunya tepi kaayeuna wujud diri manusa teh tetep geulis, pantes teu robah strukturna, manusa teu bisa nyieun wujud, sok sanajan tepi ka wujud geus pareot, ilaharna teu aya manusa nu hayang ninggalkeun warugana, malahan tetep dipikacinta dipikaasih, ku kuringna. Dina palsapah/kapercayaan Sunda netelakeun yen Sang Kuring atawa Ingsun lain sifat ragawi/lahir, oge lain
sifat rohani/batin, tapi anu dilahiran jeung dibatinan.
Ingsun (kuring)mangrupakeun dat suci nu asal ti Gusti Nu Maha Suci nu sapanjang di alam dunya ngancik dina wujud manusa sakuringna-sakuringna.
Gumelarna ingsun ka dunya ngaliwatan cukang lantaran indung bapa nu dina carita ngaliwatan indung nu ngaran Dayang Sumbi sarta bapa nu ngaran Tumang. Di dunya Ingsun ngancik dina wujud waruga/diri nu asal tina acining/ saripati dunya (dayang Sumbi), kulantaran kitu hawa napsu salawasna marengan Sangkuriang (Tumang sok ngintil marengan). Mun teu aya hawa napsu nu marengan raga, tinangtu moal aya kahirupan di dunya jeung moal aya ingsun nu gumelar ka dunya. Kusabab eta waktu si Tumang di paehan Dayang Sumbi kacida benduna, nu hartina lamun hawa napsu dipaehan tangtu kapentingan raga kaluli-luli nu balukarna bakal leungit kahirupan manusa di dunya (sawang kumaha balukarna mun sarupaning napsu dahar/nginum, napsu gawe, napsu birahi, napsu pikeun ningkatkeun diri jeung napsu-napsu lianna dipaehan, tinangtu kahirupan di dunya bakal punah), matak dina elmu Sunda mah teu aya ajaran pikeun maehan napsu, ngan tangtu kudu dikadalikeun, manusa sunda teu meunang ngasingkeun diri ninggalkeun urusan dunya.
Hirup ingsun di dunya kudu ngabogaan elmu hasil ngasah jeung olah pikir dina uteukna nu mancar dina gawe nu rancage, nu dina carita disimbulkeun sirah Sangkuriang ditakol ku sinduk tepi ka pitak.
Sangkuriang maksa hayang kawin ka Dayang Sumbi ngandung harti, yen kulantaran Ingsun asal ti Gusti nu hakekatna suci, tinangtu ngabogaan rasa jeung tanggungjawab pikeun nyalametkeun diri/waruga asal ti dunya nu diancikanana sangkan salamet kukuh mituhu teu ingkar tina papagon kamanusaan, ku cara ngamanunggalkeun kuring jeung kurungna dina hiji parahu nu sahaluan sapanjang ngumbara ngalakonan kahirupan di dunya (parahu pikeun lalayaran di talaga).
Dina ngalaksanakeun gawena, Sangkuriang dibantu ku Guriang Tujuh (= Guru hyang tujuh), maksudna tujuh pangawasa suci nu asal ti Gusti nu ngancik dina diri manusa, nyaeta : pangawasa/gerak-langkah, pangersa/kadaek, hirup, pangrungu/denge, awas, pangandika/ ucap, pangangseu/ambeu, nu jadi guru jati manusa pikeun nganyahokeun, ngarasakeun, nyaksikeun kaayaan dunya jeung pangeusina, lain cenah lain beja estuning dirasakeun ku sorangan sakuringna-sakuringna.
Pon kitu deui digunakeun pikeun ngalalakon kahirupan di dunya jeung ngudag kahayang/cita-cita sarta ningkateun harkat jeung martabat dirina. Boeh rarang dibeberkeun jeung dikelebetkeun dicaangan obor, nyimbulkeun akal pikiran nu dicaangan ku elmu/katerang/kanyaho nu ditembrakkeun/dikibarkeun atawa diwujudkeun dina kahirupan (gawe akal pikiran).
Lisung tutunggulan nyimbulkeun napsu nu ngagolak (gawe rasa/napsu), sedengkeun hayam jago pating kongkorongok ngalambangkeun kasombongan jeung katakaburan, nepak dada ngarasa ieu aing jago. Elmu spiritual Sunda ngajentrekeun yen aya tilu unsur dina diri manusa nu bisa ngawasa kana pamarentahan diri, nyaeta kakuatan akal/pikiran, kakuatan rasa/napsu, jeung kakuatan jati ingsun. Dina perkara ieu ingsun kudu bisa ngadalikeun akal-pikiran jeung rasa/napsu (ingsun jadi supir/nahoda). Lamun akal pikiran jeung rasa napsu geus miheulaan ingsun (Sangkuriang kabeurangan lantaran boeh dioboran jeung lisung tutunggulan nu terusna kongkorongok), tangtu kuring jeung kurung teu bisa kawin (teu bisa manunggal), balukarna hirup manusa lir ibarat parahu nangkub (Tangkubanparahu) teu bisa dipake ngalakonan kahirupan di dunya (lalayaran di talaga) nu didumasaran ku ajen luhung kamanusaan jeung kasucian, tungtungna ngan bati hanjelu kaduhung sagede gunung ibarat tunggul (Bukittunggul), hate nalangsa ngarangrangan ngarasa hirup euweuh ajen (Burangrang). Tapi sok sanajan batal kawin, ku lantaran ngarasa boga kawajiban salila gumelar di dunya, Ingsun (kuring) teu weleh ngudag-ngudag supaya kurung bisa dikawin, nu kadangkala deukeut, kadang jauh (Sangkuriang ngudag-ngudag Dayang Sumbi)
Intisari papatah nu dibewarakeun:
Sasakala Sangkuriang nyaritakeun kahirupan manusa nu gumelarna ka dunya mangrupakeun papasten ti Nu Maha Kawasa ngaliwatan cukang lantaran indung jeung bapa.
Ingsun ngumbara di dunya ngagunakeun raga nu asal tina saripati dunya, nyaeta acining bumi, acining cai, acining angin/hawa jeung acining seuneu ngaliwatan kadaharan jeung inuman nu dikonsumsi, napas jeung panas nu diserep. Kulantaran raga asal tina saripati dunya, nya tangtu timbul napsu-napsu dina diri manusa nu asal ti dunya, sedengkeun gumelarna ingsun ka dunya oge ngaliwatan raga nu ngabogaan napsu, sabab mun teu aya napsu tangtu moal aya kahirupan di dunya, kulantaran eta teu meunang maehan napsu, tapi kudu dikadalikeun sangkan teu kabetot ku kadunyaan. Elmu Sunda teu ngajarkeun manusa pikeun tatapa ninggalkeun urusan dunya, sabab eta hartina sarua jeung nu ngaleungitkeun hakekat kamanusaanana.
Keur kahirupan di dunya ingsun kudu motekar nempa diri sangkan luhung ku elmu jembar ku pangabisa, tapi kudu inget Ingsun lain urang dunya sabab asal ti Nu Maha Suci nu tangtu ngabogaan kawajiban pikeun ngaping jeung ngajaga diri sangkan sagala tekad, ucap jeung langkah teu ingkar tina papagon kamanusaan jeung kasucian (kawin/manunggaling kuring jeung kurung).
Dina raraga ngawulaan kabutuhan raga/kurung, ingsun(kuring) ngagunakeun tujuh Pangawasa Gusti nu ngancik dina dirina, nyaeta pangawasa, pengersa, hirup, pangrungu, pangandika, awas jeung pangangseu (guriang tujuh).
Kade masing taliti, yen dina diri manusa teh aya tilu kakuatan nu bisa marentah diri, nyaeta akal-pikiran, rasa-napsu jeung jati ingsun sorangan. Dina perkara ieu, ingsun nu kudu jadi nahoda ngadalikeun akal-pikiran jeung rasa-napsu pikeun kaperluan ingsun ngalakonan kahirupan di dunya, sabab lamun akal-pikiran jeung rasa-napsu geus miheulaan ingsun bakal timbul kasombongan adigung-adiguna nu ngabatalkeun manunggalna kuring jeung kurung pikeun ngahontal kahirupan di dunya nu didumasaran kamanusaan jeung kasucian. Mun nyana kitu lir ibarat parahu nangkub anu balukarna bakal kaduhung jeung ngarasa hirup euweuh hartina, tungtungna hate ngarangrangan nalangsa saendengna. Kulantaran kitu, mangkahade upama can bisa kawin, ingsun ulah eureun ngudag-ngudag kurung sangkan bisa manunggal.
Kitu intisari harti nu kasungsi tina legenda Sangkuriang, ku kituna pamuga pedaran ieu tiasa nambah kareueus parawargi urang Sunda, yen bukti geuning kalinuhungan luluhur urang Sunda teh. Nu leuwih penting deui sanggeus harti, hayu atuh urang nyungsi ka diri sorangan, naha tekad, ucap jeung lampah urang
geus tepi kana ”kawinna Sangkuriang ka Dayang Sumbi”?.
Sumangga atuh.
Hatur nuhun, rampes.
Pun Engkus.


text:
Assalamualaikum Wr.Wb.
Aujubillah himinassyaiton nirojim.
Bismilah hirohman nirohim.
Ashadu ala ilaha illeloh wa ashadu ana Muhamaddarosululoh. Allah huma soli ala syaidina muhammadi abdika warosulika nabiyil umiyil wa ala alihi wasohbihi wasalim, ama ba’du.
Sagala puji urang sanggakeun ka gusti nu maha suci dzat nu ngatur sagala eusi dunya katut eusina, nyaeta Allah Subhanahu Wata Ala.
Sakumaha hidayah sareng inayahna urang masi dipaparin nikmat sehat oge nikamat iman sareng nikmat islam nyaeta nikmat anu pang ageung-ageungna.
Solawat sareng salam urang curehkeun ka baginda anu mulya nyaeta Nabi Muhammad Selewlohiu Alaihi Wasallam.
Kusabab anjeunanana urang sadaya tiasa ngaraos nikmat iman sareng nikmat islam. Jeung mudah-mudahan urang sadayana ka asup umatna amin yarobal alamin.
Hadirin Sadayana,,,,,,,!!!Dina kasempetan ayeuna sim kuring bade ngababarkeun yen naon-naon wae anu bakal ku urang di bawa maot, naon wae anu bakal nulungan urang eungke di jero kubur.
Anu bakal nulungan urang ke di jero kubur teh cak hadis rosul aya tilu, hiji elmu nu manpaat, nyaeta elmu anu ku urang diamal keun diwaktu hirup mamagahan batur, mamagahan barudak, jeung sajabana bari jeung urang ngalaksanakeunana.
Nu kadua nyaeta amal sodakoh atawa jariah anu suci tur iklas, dimana utang sawaktu hirup sok barang bere kanu butuh, mere dahar kanu kalaparan mere ka nu pakir, nu miskin jeng mere sumbangan keur pembangunan masjid jeung sajabana amal-amal anu soleh bari jeung rido iklas sodakoh karma Allah Subhanahu Wata Ala.
Nu terakhir nyaeta nu katilu amal nubakal nulungan urang teh nyaeta anak anu soleh, nyaeta budak anu ngadoakeun indung bapana, sakumaha keur hirupna dididik dititah ngaji ,sakola, ngala elmu jeung sajabana, tah dimana kolotna maot eta budak ngadoakeun kakolotna.
Mudah-mudahan urang sadayana tos siap, tos manteng, tos amal sodakoh, tos ngadidik barudak, tos ngamalkeun elmu jeung sajabana. Lamu anu euncan hayu urang mimitian ti ayeuna ti detik ieu ti poe ieu, sakumaha amal-amal anu di pikarido ku gusti Allah Subhanahu Wata Ala.
Mung sakitu wae wawaran ti sim kuring bilih aya carita anu teu genah didangu, bilih aya cariosan anu teu mernah dina manah, neda dihapunteun. Da sadaya kasaen eta datangna ti gusti Allah jeung kasalahan eta ti sim kuring pribadi. Sakali deui nyuhunkeun dihapunteun.
Bilahi taofik walhidayah.
Wassalamu alaikum Wr.Wb.


text:
Urang Tatar
-
Keur kagunaan séjén, tempo Tatar (disabiguasi).
Tatar (Tatar: Tatarlar / TaTapлap, kadang diéjah Tartar) nyaéta hiji masarakat panyatur basa Turk, kalawan populasi kira-kira 7 yuta. Mayoritas urang Tatar hirup di Rusia, kalawan populasi kira-kira 5,5 yuta jiwa. Kirang leuwihna 2 yuta jiwa di antarana hirup di Républik Tatarstan, 1 yuta di Républik Bashkortostan, sarta 2,5 yuta di wewengkon Rusia lianna.
Tingali ogé[édit | sunting sumber]
- Basa Tatar
- Aksara Tatar
- Tatarstan
- Konféderasi Tatar
- Volga Bulgaria
- Kriméa
- Urang Tatar Lipka
- daptar inohong Tatar
- Pagerakan Tatar
- Urang Tatar Cina
- Urang Tatar Finlandia
- TatNet
- Urang Tatar Kriméa
- Urang Tatar Kriméa di Romania
- Urang Tatar Kriméa di Bulgaria
- Urang Tatar Astrakhan
- Urang Tatar Baraba
- Urang Tatar Siberia
- Urang Tatar Volga
- Keräşens
Rujukan jeung catetan[édit | sunting sumber]
- Artikel ieu miboga téks ti hiji publikasi ayeuna domain umum: Encyclopædia Britannica (11th). (1911). Cambridge University Press.
- ↑ "ДeMockoп Weekly - ПpилoжeHиe. CпpaBoчHиk cTaTиcTичeckиx пokaзaTeлeй". Demoscope.ru. Diakses pada 7 Maret 2011.
- ↑ "Uzbekistan - Ethnic minorities". Diakses pada 3 Juni 2011.
- ↑ Пpo kiлbkicTb Ta ckлaд HaceлeHHя ykpaïHи зa пiдcyMkaMи BceykpaïHcbkoro пepeпиcy HaceлeHHя 2001 poky Citakan:Ref-uk
Rupa-rupa artikel Tatar bisa dipanggih dina Revue orientale pour les Etudes Oural-Altaïques, sarta dina publikasi Universitas Kazan. Tingali ogé E. H. Parker, A Thousand Years of the Tartars, 1895 (intina ihtisar catetan-catetan Cina ngeunaan séké Turk jeung Tatar awal), sarta Skrine and Ross, Heart of Asia (1899). (P. A. K.; C. EL.)
Tumbu kaluar[édit | sunting sumber]
- Komunitas Qirim Tatar di Kanada
- Asal Tatar Volga
- Crimean Tatars. Ku H. B. Paksoy
- Tatar.Net
- Urang Tatar Polandia
- The Question of National Identity among Crimean Tatars in the 20th Century
- (Basa Rusia) Antropologi Tatar. Ku R.K. Urazmanova jeung S.V. Cheshko
- (Basa Rusia) Citakan:Tt icon Perpustakaan Eléktronik Tatar


text:
Donal Éntog
Donald Éntog atawa Donald Duck nya éta salasahiji tokoh animasi anu dipikaresep nepi ka ayeuna anu wangunna téh éntog[1]. Karakterna lucu jeung kalakuanana anu sok katerap ku sial sering nyieun panongton seuri[1]. Tapi donald bébék ogé digambarkeun salaku sosok emang anu nyaah jeung bageur ka alo-alona[1].
Daptar eusi
Sajarah Kamekaran Donald Éntog[édit | sunting sumber]
Tokoh animasi Donald Éntog kaasup tokoh animasi anu usiana geus bisa kaitung kolot[1].Tokoh kartun ieu mimiti aya taun 1934[1]. Ayana Donald bébék anu miboga karaktér lucu jadi salasahiji daya irut tokoh kartun ieu dipikaresep ku masarakat jeung jadi dipikawanoh ku masarakat saalam dunya. Donald Éntog mangrupa jieunan Walt Disney[1]. Donald Éntog mangrupa tuluyan tina seri Mickey Mouse anu geus dipikawanoh saméméhna[1].
Karakter Donald Duck[édit | sunting sumber]
Dina rupa-rupa film animasina Donald Éntog kadang-kadang digambarkeun salaku tokoh anu pedit, sok tau jeung sial waé[1]. Tapi aya ogé dina sababaraha épisode séjénna anu digambarkeun salaku tokoh anu soméah, bageur, jeung nyaah ka tilu urang alo-alona nya éta Kwek, Kwak, Kwik[1]. Sora jeung seurina Donald Éntog nu khas ngabalukarkeun tokoh ieu babari diinget[1]. Manéhna boga sesebutan Bébék malang ti mamangna Gober anu beunghar tapi pedit[1]. Donald bébék digambarkeun salaku anu maké baju kelasi atawa pamayang anu warnana biru ngora jeung maké topi pamayang anu khas[1].
Komik Donald Bébék[édit | sunting sumber]
Nalika kartun Donald Éntog aya dina mangsa kaemasanana di Amerika Serikat jeung di sakuliah dunya, komik-komik Donal boh anu mingguan atawa anu bulanan sarua kabawa kusabab dampak popularitasna anu paling hadé di nagara-nagara Éropah utamana di Norwegia jeung Finlandia, tapi ogé Denmark, Jerman, Italia,Walanda, jeung Swedia[2]. Lolobana éta komik diproduksi ku pausahaan Disney cabang Italia di Italia jeung ku pausahaan Disney Egmont di Denmark, Norwegia, Finlandia jeung Swedia[2]. Numutkeun data ngeunaan komik Disney di sakuliah dunya, komik-komik Amerika, Italia jeung Denmark disebarkeun ka sababaraha nagara[2]. Méh diantara kabéh nagara nu rék disebutkeun ieu publikasi ngeunaan komik ieu masih kénéh tuluy-tumuluy diantarana di: Australia, Amerika Serikat, Arab Saudi, Austria, Belgia, Walanda, Brazil, Bulgaria, Ceko, Denmark (Kepulauan Faroe), Estonia, Finlandia, Guyana, Hungaria, India, Indonesia, Inggris, Islandia, Israel, Italia, Jerman, Kolombia, Latvia, Lithuania, Meksiko, Mesir, Norwegia, Perancis, Polandia, Portugis, Romania, Russia, Slovenia, Spain, Swedia, Thailand, Republik Rakyat Cina, Turki, Yunani,jeung urut Yugoslavia[2].


text:
Kalapa
Kalapa (Cocos nucifera) mangrupa anggota Famili Arecaceae (kulawarga palem), hiji-hijina spésiés dina Genus Cocos, nu mangrupa palem badag, jangkungna bisa nepi ka 30 m, panjang barangbang 4-6 m (semplak mun geus garing), 'daun' 60-90 cm. Istilah kalapa leuwih nujul ka buahna, lain tangkalna.
Asal-usul jeung budidaya[édit | sunting sumber]
Asal-usul ieu tangkal nepi ka kiwari masih dipadungdengkeun; aya nu nyebut asli Asia Tenggara, aya ogé nu nyebut palsu Amérika Kidul. Catetan fosil ti Selandia Anyar nunjukkeun yén tutuwuhan sarupa kalapa, tapi leutik, geus aya di daérah éta 15 juta taun ka tukang. Fosil nu leuwih heubeul aya ogé di Rajastan & Maharastra, India. Nu puguh, kalapa geus sumebar ka sakuliah dunya tropis, sigana mah dibantu ku para palaut. Kalapa bisa ngambang sahingga bisa waé sumebar kabawa palid ku ombak laut: anu palid nepi ka Norwégia waé kanyahoan hirup kénéh (bisa tumuwuh). Di kapuloan Hawaii, kalapa téh dianggap tutuwuhan bawaan urang Polinésia ti lemah caina di Pasipik Kidul.
Sumber rujukan[édit | sunting sumber]
- Coconut, Wikipédia édisi basa Inggris (27 Maret 2006)
Tumbu kaluar[édit | sunting sumber]
- Coconut Research Center
- Kokonut Pacific Developers of Direct Micro Expelling (DME) technology that enables Islanders to produce pure cold-pressed virgin coconut oil
- Coconut Festival
- Coconut Time Line
- Plant Cultures: botany, history and uses of the coconut
- Purdue University crop pages: Cocos nucifera


text:
Thomas Alfa Edison
Thomas Alfa Edison (gumelar di Milan, Ohio, Amérika Sarikat, 11 Pébruari 1847 – pupus 18 Oktober 1931 dina yuswa 84 taun) nya éta élmuwan katut wirausahawan anu mekarkeun rupa-rupa pakakas penting, anu paling kasohor nya éta dijieunna gramofon jeung bola lampu modééren[1][2]. Edison mangrupa élmuwan anu kawilang produktip dina jamanna, kacutat geus 1.093 patén dicekel ku manéhna, najan henteu sakabéhna mangrupa patén asli (mekarkeun patén saacanna)[1][2]. Lalaki anu lahir di Milan, Ohio 11 Pébruari 1847 ieu meunangkeun patén hampir ti sakuliah Dunya, kaasup Amerika Sarikat, Inggris, Perancis jeung Jerman[1][2].
Edison ngajukeun patén pertamana ngeunaan alat pikeun ngarekam soralistrik dina 28 Oktober 1868, Edison naratas karirna salaku éélmuwan di Newark, New Jersey kalayan panimuan stockticker jeung perangkat telegraphic[1]. Edison dilandi The WIzard of Menlo Park (penyihir ti Taman menlo) alatan alat anu dijieunna, nya éta gramofon (1877) anu pungsina pikeun ngarekam jeung ngahasilkeun gelombang sora[1]. Salian ti éta, Edison ogé loba méré kontribusi dina widang militer Amerika Sarikat, sababaraha panalungtikanna nya éta alat detéksi kapal udara, alat detési kapal selam, ngeureunkeun torpédo maké jaring, kamuflaseu kapal, jst[2]. Edison maot tanggal 18 Oktober 1931 dina umur 84 taun, poé dimana bola lampu modéren dijieun[1][2].


text:
Oriflame
Oriflame mangrupa perusahaan kosmétika alami ti Swedia.[1] Diadegkeun taun 1967 di Swedia ku dua urang dulur nya éta Mr. Jonas jeung Rober af Jochnick.[1] Produk Oriflame dipasarkeun anu maké sistem ngajualna langsung (Direct Selling).[1] Ayeuna Oriflame geus sumebar leuwih tina 69 nagara di 5 benua, di dunya.[1] Oriflame ogé sumebar di Bursa Saham Stockholm.[1] Oriflame hiji-hijina perusahaan anu omsétna bisa nyaingan perusahaan Microsoft.[1] Oriflame asup di Indonésia dina taun 1987 di handap PT. Orindo Alam Ayu.[1]
Produk oriflame[édit | sunting sumber]
Produk skin scare anu bakal dikaluarkeun dina ngolahna nepi ka 3 nepi ka 4 taun pikeun ngahasilkeun hasil pikeun nyugemakeun konsuména.[2] Produk-produk Oriflame nya éta produk import anu geus diuji coba saluyu jeung iklim Indonésia.[2] Nepi ka ayeuna, Oriflame nawarkeun 600 produk unggal katalogna.[2] Oriflame nyieun sorangan produk-produk kasebut di pabrikna anu perenahna di Dublin.[2] Sakabéh produk oriflame dijieun tina tutuwuhan euwueh tambahan unsur kimiawi, nepi ka aman pikeun kulit anu babari alérgi jeung halal pikeun musli.[2] Kandungan héwani anu aya dina produk-produk Oriflame nya éta madu jeung endog.[2] Oriflame nya éta perusahaan Direct Selling atawa MLM kosmétik anu sumebarna téréh di antara perusahaan kosmetik sadunya.[2] Oriflame hiji-hijina anu narima award dina konperensi Direct Selling disaluruh alam dunya di Singapura persisna bulan Novémber 2008.[2] Lantaran kamekaran Oriflame nepi ka 41%, jauh di luhur perusahaan Direct Selling atawa MLM laina.[2]


text:
Puteran
Puteran atawa rotasi nyaéta muterna barang dina hiji sumbu anu tetep, contona muterna gasing jeung muterna bumi dina sumbuna. Pikeun bumi, puteran ieu lumangsung dina garis/poros/sumbu kalér-kidul (garis ajeg sarta saeutik doyong ka katuhu). Jadi garis kalér-kidul bumi henteu pahapt-hapit jeung sumbu puteran bumi, kawas anu katémbong dina globe (bal dunya) anu dipaké dina pangajaran élmu bumi/géografi. Laju puteran ieu diukur ku lobana puteran pér hijian waktu. Contona bumi urang ngalakonan 1 puteran pér 24 jam. Pikeun puteran mesin anu muter leuwih gancang ti puteran bumi, urang maké hijian rotasi pér menit (rpm).
Alatan gerak rotasi ieu, mangka barang baris ngalaman gaya séntrifugal, nyaéta wanda gaya dina élmu fisika anu ngabalukarkeun barang kapangpéngkeun ka luar. Hal ieu baris karasa dina waktu urang naék mobil anu ngaliwatan tikungan muter. Dina waktu mobil ieu usik muter kalawan laju nu rada luhur, mangka panumpang dina mobil baris ngarasa kapangpéngkeun ka gigir / sabeulah (ka sisi luar bunderan éta) alatan ayana gaya séntrifugal.


text:
Paribasa Bahasa Sunda
Paribasa te’h omongan anu mangrupa kalimah atawa beungkeutan kecap anu geus matok, teubisa dirobah.
Conto paribasa bisa di tetenan ieu dihandap :
- Mamatahan ngojay kameri = Mapatahan ka jalma anu geus ahlina.
- Lauk buruk milu mijah = Pipilueun nyarita atawa ilu bingung kana sarupa urusan.
- Jati kasilih ku junti = Kahirupan pribumi kae’le’hken ku se’mah (pendatang).
- Ade’an ku kuda beureum = Ngarasa agul ku barang meunang nginjeum.
- Cul dog-dog tinggal igel = Pagawe’an poko diantepkeun kalah migawe’ nu teu perlu.
- Jabung tumalapung sabda kumapalang = Milu nyarita bari ngarumasakeun taya kabisa, tapi lantaran kapaksa.
- Agul ku payung butut = Jalma anu sok nyaritakeun ye’n mane’hna turunan me’nak baheula, sanajan ayeuna hirup taya kaboga.
- Ambek nyedek tanaga midek = Kacida ambekna ngan moal bisa ngalawan lantara moal pi kakuaten.
- Balungbang timur caang opat welas, jalan ge’de’ sasapuan = ridha, ikhlas, sukapisan.
- Banda tatalang raga = leuwih hade’ ngorbanken harta tibatan awak.
- Adat kakurung ku iga = Lakulambah kurang hade’ anu he’se’ di leungitkeuna.
- Cikaracak ninggang batu laun laun jadi kegok = Awahing ku leukeun laun-laun jadi bisa.
- Datang kate’njo tarang, undur kate’njo awak = tatakrama anu amitan, ne’mbongkeun ye’n taya geuneuk maleukmeuk atawa teu se’rong salingkuh
- Endog saparatangan tara megar kabe’h = Di antara dulur-dulur saindung sabapa sok aya bae’ nu teupati alus milikna.
- Gasik nampi gancang narima = Ngabage’akeun tamu (Se’mah) ku budi jeung bahasa nu hade’.
- Henteu gedag bulu salambar = Henteu sien atawa henteu gimir saeutik-eutik acan.
- Teu busik bulu salambar = Salamet atawa meunang kaunggulan, henteu kabeunangan ku musuh.
- Lain palid ku cikiih, lain datang ku cileuncang = Lain jalma nu sadar-sadar, tapi datang ku sabab bog tujuan nu tangtu.
- Mangkok emas eusi madu = Jalma anu omonganana, lampahna, nei ka hate’na hade’.
Posted on Januari 16, 2013, in Uncategorized. Bookmark the permalink. Tinggalkan komentar.


text:
Kriging
Kriging nyaeta teknik regression anu digunakeun dina géostatistik. Ngaran ieu digunakeun sasuai jeung nu manggihkeunna nyaeta, Danie G. Krige. Dina komunitas statistik, leuwih umum disebut Gaussian process regression.
Kriging bisa dipikaharti leuwih jentre dina bentuk inferensi Bayes. Kriging dimimitian ku prior distribution dina fungsi. Mimiti ieu meunang ngitung dina Gaussian process: sampel ti hiji fungsi bakal kasebar sacara normal, dimana kovarian antara dua sampel teh ngarupakeun fungsi covariance (atawa kernel) ti proses Gauss dina dua titik lokasi spasial.
Saterusna susunan data ditalungtik, unggal nilai digabungkeun ku lokasi spasial. Ayeuna, nilai anyar bisa diprediksi di unggal lokasi spasial anyar, ku kombinasi Gauss awal jeung Gaussian likelihood unggal nilai observasi. Hasilna posterior distribusi oge Gaussian, numana mean jeung covariance leuwih sederhana diitung tina nilai observasi, variance-na, jeung matrix kernel asalna teh ti awal (prior).
Dumasar kana "sudut pandang" géologi, Kriging ngagunakeun pangaweruh awal ngeunaan sebaran spasial mineral: pangaweruh awal ieu teh nyaeta kumaha dongengna mineral bisa mangrupakeun fungsi ruang. Saterusna, ditambahkeun angka-angka konsentrasi mineral, Kriging bisa "memprediksi" konsentrasi mineral dina titik anu teu katalungtik.


text:
A (kana)
あ dina hiragana atawa ア dina katakana (IPA: /a/) salah sahiji kana Basa Jepang nu ngawakilan hiji mora. Cara ngucapkeunna /a/. あ dumasar kana gaya sōsho tina kanji 安, sarta ア tina radical kanji 阿. Dina susunan abjad sistem Basa Jepang modern, ngarupakeun hurup munggaran samemeh い. Tambahanna, ngarupakeun hurup ka 36 dina Iroha, sanggeus て, saacan さ. Hurup hiragana ieu disusun ku kana no digabungkeun jeung silang. Unicode keur あ nyaeta U+3040, sarta Unicode keur ア is U+30A2.
Bentuk Variasi[édit | sunting sumber]
Versi nu leuwih leutik tina (ぁ, ァ) dipake keur injeuman ti luar kana Basa Jepang, saperti ファ (fa).
Bentuk alternatif[édit | sunting sumber]
Dina Basa Jepang Braille, あ atawa ア ditulis:
Dina kode Morse keur あ atawa ア, nyaeta --・--.
Dina Japanese phonetic alphabet, dibacana "朝日のア" (Asahi no A.)
Cara nulis[édit | sunting sumber]
Keur nulis "a", mimiti nyieun garis lempeng [ti kenca ka katuhu].
—
Terus nyieun garis nangtung.
|
Hasilna, "a" saperti kieu:
†
Terus, tambahkeun karakter "no".
の
Hasilna
あ


text:
Hélem
Hélem mangrupa kalengkepan sapédah motor anu wajid dipaké nalika ngajalankeun motor.[1] Undang Undang No 22 tahun 2009 ngeunaan Lalu Lintas jeung Angkutan Jalan (LLAJ), hususna pasal 57 ayat 2 negeskeun yén unggal nu make motor wajib maké hélem anu saluyu jeung standar nasional Indonesia.[1] Anu ngarempag kana éta aturan bakal meunang sangsi kurungan maksimal sabulan atawa di denda maksimal Rp 250.000,00.[1] Tujuan aturan ieu jelas sangkan ngajaga kanu naék mtor tina nyingkahan kacilakaan.[1] Jaman ayeuna hélem mangrupa bagian tina téknologi perang nya éta pikeun ngalengkepan tina baju zirah atawa baju beusi.[2] Ningali peranna anu cukup penting pikeun nutupan sirah sangkan jauh tina sanjata-sanjata musuh yén hélem terus mekar. [2] Sedengkeun jaman baheula mah hélem téh sabangsa eurih nu dipaké di nagri Walanda anu dihaja dipelak basisir pikeun ingkahan rurudna basisir ka laut.[3]
Daptar eusi
Sajarah Hélem[édit | sunting sumber]
Sajarah hélém dimimiti ti jaman Romawi kuno.[4] Bahela hélem anu dipaké ku prajurit Romawi pikeun nutupan sirah tina senjata musuh saperti pedang.[4] Lumangsungna kamekaran hélem nepi ka jaman Romawi klasik, abad patengahan nepi ka akhir abad ka 17 ti Eropa nepi ka Jepang.[4] Dina taun 1670, makéna hélem mimiti nurun, ku sabab dianggap teu éféktip pikeun nu makéna.[4] Ku sabab dina taun ieu geus loba nu maraké senjata saperti pistol lantaran hélem geus teu dianggap bisa nutupan sirah ku sabab kualitas bahanna anu teu saluyu jeung sanjata perangna.[4] Nepi ka ahirna dina abad ka-18, para infantri euwueh deui anu maké hélem.[4] Dina jaman Napoleon, helém mimiti dipaké deui ku para prajurit kavaleri.[4] Kamampuh hélem anu pungsina nutupan sirahn katingali nalika perang dunia kahiji.[4] Korban jadi ngurangan alatan bom, ku sabab bahan jeung kualitas hélem geus béda ti jaman Romawi.[4] Ku sabab geus kabuktian yén hélem bisa nguranagan korban jiwa, jadi timimiti perang dunia kadua nepi ka ayeuna, hélem mangrupa kalengkepan anu wajib pikeun nutupan sirah pikeun para prajurit.[4] Sajalan jeung kamekaran waktu jeung téknologi, hélem téh terus mekar nepi ka bentukna rupa-rupa.[4] Ditilik tina sisi aktipitasna hélem lain dibutuhkeun pikeun perang tapi dipaké pikeun aktipitas-aktipitas sipil saperti olahraga, pertambangan, naék motor atawa kagiatan anu résiko lainna.[4] Sedengkeun ditilik tina baha, bentuk, téknologi jeung modélna, hélem ogé terus barobah.[4] Ayeuna mah hélem téh dijieun tina bahan anu loba pariasina salain beusi nya éta metal atawa bahan anu teuas saperti kevlar, serat resin, nepi ka plastik anu kuat.[4]
Mangpaat Hélem[édit | sunting sumber]
- Ngajaga sirah bisi kacilakaan. [5]
- Ngajaga panon tina kebul atawa kokotor.[5]
- Ngurangan pasiltas lamun kacilakaan. [5]
- Bisa mantuan muserkeun pnitén dina ngajalankeun motor. [5]
Gallery[édit | sunting sumber]
-
Jousting hélem c. 1498,Albrecht Dürer
-
-
-
-
catetan[édit | sunting sumber]
- ↑ a b c d MANFAAT HELM (Dicutat tanggal 6 Oktober 2011)
- ↑ a b Sejarah Hlem (Dicutat tanggal 5 November 2011)
- ↑ Danadibrata,R.A.(2006).Kamus Basa Sunda.Bandung: Kiblat Buku Utama.
- ↑ a b c d e f g h i j k l m n Sejarah Helm (Dicutat tanggal 18 November 2011)
- ↑ a b c d Manfaat Lain Helm Standar (SNI) (Dicutat tanggal 6 Oktober 2011)


text:
VN:F [1.9.22_1171]
Rating: 5.0/5 (22 votes cast)
Kumpulan Judul Skripsi Pendidikan Bahasa Daerah 5
- PROGRAM BIMBINGAN DAN KONSELING UNTUK MENGEMBANGKAN KONSEP DIRI SISWA
- IDÉNTIFIKASI AJÉN BUDAYA SUNDA DINA WAWACAN JAKA BAYAWAK1)
- MODÉL STAD (STUDENT TEAMS ACHIEVEMENT DIVISION) PIKEUN NINGKATKEUN KAMAMPUH NGAGUNAKEUN
UNDAK-USUK BASA SUNDA
:Studi Ékspérimén ka Siswa Kelas XI SMA Pasundan 3 Bandung Taun Ajar 2010/2011
- BASA SUNDA DIALÉK MAJALENGKA DI KACAMATAN SUKAHAJI
- EFEKTIVITAS MODEL INVESTIGASI KELOMPOK(GROUP INVESTIGASI)PIKEN NINGKATKEUN KAMAMPUH NGALARAPKEUN EJAHAN DINA NULIS PADARAN : study kuasi eksperimen ka siswa kelas ix b smp sekolah laboraturium-percontohan upi tahun ajaran 2010/2011
- ANALISIS KASALAHAN LÉKSIKAL DINA KARANGAN DESKRIPSI SISWA KELAS VII SMP NEGERI 1 LEMBANG KABUPATEN BANDUNG BARAT TAUN AJARAN 2007/2008 More…
VN:F [1.9.22_1171]
Rating: 5.0/5 (20 votes cast)
Kumpulan Judul Skripsi Pendidikan Bahasa Daerah 4
- PROGRAM BIMBINGAN DAN KONSELING UNTUK MENGEMBANGKAN KONSEP DIRI SISWA
- IDÉNTIFIKASI AJÉN BUDAYA SUNDA DINA WAWACAN JAKA BAYAWAK1)
- MODÉL STAD (STUDENT TEAMS ACHIEVEMENT DIVISION) PIKEUN NINGKATKEUN KAMAMPUH NGAGUNAKEUN UNDAK-USUK BASA SUNDA :Studi Ékspérimén ka Siswa Kelas XI SMA Pasundan 3 Bandung Taun Ajar 2010/2011
- BASA SUNDA DIALÉK MAJALENGKA DI KACAMATAN SUKAHAJI
- EFEKTIVITAS MODEL INVESTIGASI KELOMPOK(GROUP INVESTIGASI)PIKEN NINGKATKEUN KAMAMPUH NGALARAPKEUN EJAHAN DINA NULIS PADARAN : study kuasi eksperimen ka siswa kelas ix b smp sekolah laboraturium-percontohan upi tahun ajaran 2010/2011
- ANALISIS KASALAHAN LÉKSIKAL DINA KARANGAN DESKRIPSI SISWA KELAS VII SMP NEGERI 1 LEMBANG KABUPATEN BANDUNG BARAT TAUN AJARAN 2007/2008
- INVENTARISASI AJEN DINA UPACARA ADAT SEREN TAUN DI DESA CISUNGSANG-BANTEN KIDUL More…
VN:F [1.9.22_1171]
Rating: 5.0/5 (22 votes cast)
Kumpulan 50 Judul Skripsi Pendidikan Bahasa Daerah 3
- AJÉN FALSAFAH TRADISI HATAM AL’QURAN DINA UPACARA KAWINAN
DÉSA CITANGLAR KECAMATAN SURADÉ KABUPATÉN SUKABUMI
- PANGAJARAN NULIS KARANGAN ÉKSPOSISI NGAGUNAKEUN TÉHNIK URUN REMPUG KA SISWA KELAS V11 SMPN 1 KARANGNUNGGAL TAUN AJARAN 2007/2008
- AJÉN FALSAFAH UPACARA SAWÉR PANGANTÉN PIKEUN BAHAN PANGAJARAN BASA SUNDA DI SMPN 12 BANDUNG KELAS VIII NGAGUNAKEUN MÉTODE DÉMONSTRASI
- ADEGAN PRAGMATIS KALIMAH PARENTAH DINA KUMPULAN CARPON DUKUN LEPUS KARANGAN AHMAD BAKRI
- ADEGAN KECAP SIPAT JEMBAR DINA MAJALAH MANGLÉ
PIKEUN BAHAN PANGAJARAN BASA SUNDA DI SMP
- BABANDINGAN PAKECAPAN BASA SUNDA JEUNG BASA MINANG
PIKEUN BAHAN PANGAJARAN DI SMA
- EFEKTIFITAS MEDIA AUDIO-MUSIKALISASI DINA PEMBELAJARAN MACA SAJAK (PORTRY READING)
(Studi Eksperimen ka Siswa Kelas VIII MTs Darul Hikam Tasikmalaya Taun Ajaran 2008/2009) More…
VN:F [1.9.22_1171]
Rating: 5.0/5 (20 votes cast)
Kumpulan 50 Judul Skripsi Pendidikan Bahasa Daerah 2
- STRUKTUR WAWACAN JAKASUNDANG PIKEUN BAHAN PANGAJARAN MACA DI SMP
- KANDAGA KECAP DINA KASENIAN BÉNJANG DI DÉSA CIPORÉAT KACAMATAN CILÉNGKRANG KABUPATÉN BANDUNG PIKEUN BAHAN PANGAJARAN MACA DI SMP1)
- PERSPÉKTIF BIOGRAFIS DINA NOVEL KOLÉBAT KUWUG-KUWUNGAN KINASIH KATUMBIRIAN JEUNG GALURING GENDING KARYA TATANG SUMARSONO: ANALISIS SOSIOLOGI SASTRA
- ANALISIS AJÉN MORAL DINA NOVÉL PAYUNG BUTUT KARYA AHMAD BAKRI
- KAMAMPUAN NGALARAPKEUN UNDAK USUK BASA SUNDA DINA WACANA DIALOG SISWA KELAS X MA AL-BIDAYAH BATUJAJAR KABUPATEN BANDUNG BARAT TAUN 2011
- ÉFÉKTIVITAS MÉDIA GAMBAR DINA NGARONJATKEUN KAMAMPUH MACA DONGÉNG SMP YAPIDA
TAUN PELAJARAN 2007/2008 More…
VN:F [1.9.22_1171]
Rating: 5.0/5 (20 votes cast)
Kumpulan 50 Judul Skripsi Pendidikan Bahasa Daerah
- AJÉN BUDAYA DINA WAWACAN PANGANTÉN TUJUH PIKEUN BAHAN PANGAJARAN DI SMP
- ANALISIS RUBRIK BALÉ BANDUNG DINA MAJALAH MANGLÉ NU MEDAL TAUN 2011 PIKEUN BAHAN PANGAJARAN NULIS ÉSÉY DI PAGURON LUHUR
- MÉDIA AUDIO PIKEUN NGARONJATKEUN KAMAMPU NGAGUNAKEUN UNDAK-USUK BASA SUNDA:
Studi Kuasi Ékspérimén ka Siswa Kelas VII-A SMP Negeri 7 Tasikmalaya Taun Ajar 2011/2012
- STRUKTUR DONGÉNG DI KACAMATAN CIKALONGWÉTAN KABUPATÉN BANDUNG BARAT PIKEUN BAHAN PANGAJARAN MACA DI SMP
- MODÉL INDUKTIF HILDA TABA DINA PANGAJARAN NGAREGEPKEUN DONGÉNG:
Studi Kuasi Ékspérimén ka Siswa Kelas XII SMK Tekhnik Informasi dan Komunikasi Yadika Cicaléngka Kab. Bandung Taun Ajaran 2011-2012
- ADEGAN PUISI PUPUJIAN DI DÉSA CICADAS KABUPATÉN PURWAKARTA PIKEUN BAHAN PANGAJARAN APRÉSIASI SASTRA DI SMP
- KALIMAH TEU SAMPURNA DINA NOVEL RASIAH KODEU BINÉR KARANGAN DADAN SUTISNA PIKEUN BAHAN PANGAJARAN MACA DI SMA : Tilikan Struktur jeung Semantik More…


text:
Menggali jejak sukma nagara | Mengibas cakrawala mengepak mayapada | Melesatkan pikiran yang tak tembus peluru | Membiarkan hati bersuara
Tertarik untuk mengali dan mencari tokoh-tokoh perjuangan perlawanan terhadap Belanda di kurun abad 19 dan 20, secara tidak sengaja menemukan tulisan tentang Tokoh perlawanan Rakyat Jawa Barat yaitu Bagus Rangin, nama yang dijadikan nama jalan di daerah sekitar kampus UNPAD Bandung. Dr. A. Sobana Hardjasaputra, S.S., M.A Sejarawan senior Fak. Sastra Unpad, Anggota Pengurus Pusat Studi Sunda & Dewan Pakar Sejarah Budaya Ruwat (Rukun Wargi Tatar) Sunda, Mengupas tentang Siapa Bagus Rangin yang dimuat di Majalah Sunda Galura, Sept. 2007. Berikut tulisan beliau tentang Bagus Rangin (Maaf tulisannya dalam bahasa Sunda)
PERJUANGAN BAGUS RANGIN
Sajarah ngébréhkeun yén waktu bangsa Walanda ngajajah bangsa Indonesia, rahayat Jawa Barat henteu nurut kitu waé, siga munding dikeluhan, ka pihak kolonial. Harita rahayat Jawa Barat henteu cicingeun. Di sababaraha tempat, rahayat némbongkeun sikep baruntak. Numutkeun dokumén sajarah, dina awal abad ka-19 rahayat Jawa Barat geus némbongkeun sikep baruntak ka pihak kolonial, dimimitian ku rahayat Palimanan (Cirebon) anu diluluguan ku Bagus Rangin.
Saha ari Bagus Rangin?
Naha inyana boga wawanén baruntak? Bagus Rangin nya éta tokoh masyarakat daérah Cirebon anu pinuh ku élmu agama, loba luang tur lébér wawanén. Éta tokoh asalna ti Demak, turunan Embah Buyut Sambeng. Bapana Bagus Rangin ngaran Sentayem alias Buyut Téyom. Bagus Rangin boga tilu dulur lalaki. Lanceukna ngaran Buyut Bangin.
Dua adina Buyut Salimar jeung Ki Bagus Serit. Sentayem (Buyut Téyom) nya éta kiai (ajengan) anu kacida taatna kana ajaran agama Islam. Inyana mibanda ilmu agama anu luhur, nepika loba jalma jaradi muridna (santri), kaasup Bagus Rangin sadudulur. Dina ngalap élmu agama, Bagus Rangin lain ngan ngaguru ka bapana. Inyana ogé guguru ka hiji ulama Banten jujuluk Ama (Rama) Banten. Hasil gémbléngan bapana jeung Ama Banten dina widang élmu agama, Bagus Rangin jadi jalma soléh sarta remen tirakat. Bagus Rangin mibanda gedé wiwaha sarta lébér wawanén nanjeurkeun bebeneran. Kusabab kitu, Bagus Rangin jadi tokoh anu dipikasérab tapi dipiwanoh ku rahayat, sabab inyana teu sungkan tutulung kanu butuh ku pitulungna. Tabéat jeung sikep Bagus Rangin katohyan ku Sultan Cirebon. Samalah Sultan Cirebon méré kapercayaan ka Bagus Rangin jadi kapala daérah (Kabagusan) Jatitujuh. Dina éta kalungguhan, Bagus Rangin meunang pangkat sénapati. Sanggeus meunang kalungguhan, hubungan Bagus Rangin jeung rahayat beuki raket. Ogé inyana jadi apal, yén di antara urang pribumi anu jadi kapala daérah jeung Cina aya nu jadi anték kolonial. Mémang dina zaman jajahan, pihak kolonial ngagunakeun urang Cina di Indonesia jadi “kaki-tangan” kolonial dina widang ékonomi.
Kusabab kitu, Bagus Rangin lain ngan ceuceub ka Walanda, tapi ogé ka anték-antékna. Bagus Rangin némbongkeun sikep ngalawan pihak kolonial dimimitian ku jadi pamingpin gerakan rahayat Palimanan. Harita rahayat Palimanan kahirupanana beuki katalangsara. Ari sababna, lahan garapan rakyat (patani) diséwakeun ku kapala daérah ka Cina. Sanajan kitu, rahayat diperes tanagana pikeun ngolah lahan sarta kudu mayar pajeg anu jumlahna kawilang gedé. Rahayat teu cicingeun, maranéhna ngadatangan kapala daérah — demo mun kiwari mah –, meredih sangkan jumlah pajeg diturunkeun. Rahayat kacida kuciwana, sabab kapala daérah geus jadi anték Cina jeung Walanda, nepika henteu nedunan pameredih rahayatna. Kusabab kitu, rahayat Palimanan gilig pikeun baruntak, dipimping ku Bagus Rangin jeung adina (Bagus Serit). Saméméh nagayakeun gerakan, jalma- jalma anu jadi pasukan Bagus Rangin jeung Bagus Serit dilatih perang. Anggahota pasukan nu dipimping langsung ku Bagus Rangin jumlahna kira-kira 300 urang. Anu jadi sasaran gerakan nya éta padumukan kapala daérah jeung Cina di kota Palimanan. Wakil asistén residén Cirebon ogé jadi sasaran, nepika tiwas. Iraha tegesna gerakan rahayat Palimanan mimiti der, datana tacan kapaluruh. Anapon kitu, patali jeung éta gerakan, sumber kolonial mangrupa resolusi tanggal 25 Februari 1806, nyebutkeun ayana gerakan ngalawan pamaréntah kolonial di daérah Cirebon. Tangtu gerakan anu dimaksud dina éta resolusi teh nya éta gerakan Bagus Rangin.
Gerakan Bagus Rangin meunang rojongan tokoh masyarakat di sabaraha daerah. Kusabab kitu, dina ngayakeun gerakan saterusna, Bagus Rangin meunang bantuan tanaga, pakarang jeung dahareun (logistik) ti sabaraha daérah. Bantuan tanaga dipingpin ku tokoh daérah séwang-séwangan. Éta bantuan di antarana datang ti daérah Jatitujuh, Rajagaluh, Baruang Kulon, Baruang Wétan, Sumber, Bantarjati, Cikao, Kandanghaur, Kuningan, Linggajati, Luragung, Maja, Sumedang, Karawang, jeung Subang. Dina kaayaan kiwari mah – numutkeun data anu geus kakoreh –, pangaruh gerakan Bagus Rangin sumebar di daérah kabupatén-kabupatén Cirebon, Majalengka, Kuningan, Indramayu, Sumedang, Karawang, jeung Subang. Pakarang anu digunakan ku pasukan jeung balad Bagus Rangin nya éta bedog, keris, pedang, tumbak, bedil jeung mariem. Dua pakarang anu disebut pandeuri jumlahna saeutik, bantuan ti sabaraha urang kapala daérah (bupati).
Pikeun numpes gerakan anu diluluguan ku Bagus Rangin, Gubernur Jenderal Kompeni A.J. Wiese nugaskeun Nicolaes Engelhard pikeun mingpin pasukan Kompeni. Gubernur Jenderal ogé ménta bantuan para bupati di Tatar Sunda sangkan ngirim pasukan. Tapi teu sakabéh bupati tumut kana éta paréntah. Sabagian pasukan bantuan bupati ditugaskeun ngajaga tapel wates daérah séwang- séwangan, sangkan daérah gerakan Bagus Rangin teu ngalegaan. Sabagian deui mantu pasukan Kompeni nyerang puseur gerakan Bagus Rangin di daérah Jatitujuh (Kuningan). Di éta tempat der perang rongkah. Di dua pihak loba anu tiwas, pangpangna di pihak Bagus Rangin. Ari sababna, kahiji, jumlah pihak nu nyerang leuwih loba batan pihak nu diserang. Kadua, pakarang nu digunakeun ku pihak Bagus Rangin teu saimbang jeung pakarang lawan anu lolobana mangrupa bedil. Bagus Rangin jeung sésa baladna kapaksa mundur bari néangan tempat panyumputan. Pikeun sawatara waktu Bagus Rangin henteu ngayakeun gerakan bari ngumpulkeun deui kakuatan (konsolidasi).
Pikeun nambahan kakuatan moril keur kapentingan perjuangan ngalawan pihak kolonial, Bagus Rangin nyepi di sabaraha tempat, di antarana di Pasir Luhur. Di tempat penyepian inyana munajat ka Allah SWT sangkan perjuanganana ditangtayungan. Hal éta nambahan gedéna wibawa jeung pangaruh Bagus Rangin di kalangan rahayat, nepika rahayat boga anggapan yén Bagus Rangin titisan Ratu Adil. Bagus Rangin jeung rahayat Cirebon ngayakeun deui gerakan waktu kakawasaan di Indonesia ragrag ka pamaréntah Hindia Belanda anu dipingpin ku Gubernur Jenderal H.W. Daendels (1808-1811). Alatan anu utama nya éta, kahiji, Raja Kanoman Pangéran Suriawijaya – anu dibuang ku Kompeni ka Ambon, tapi akhirna dibébaskeun sarta dijenengkeun deui sultan – ku Daendels dipecat tina kalungguhanana (2 Maret 1810) sabab sikep jeung tindakan Pangéran Suriawijaya dianggap ngalawan pamarentah kolonial. Kadua, tindakan Daendels ka rahayat kacida telengesna, leuwih galak batan Kompeni. Gawé paksa jeung tindakan Daendels séjénna, estu nyangsarakeun rahayat.
Kusabab kitu, gerakan Bagus Rangin zaman pamaréntahan Daendels leuwih ditujukeun kana ngabéla rahayat, tibatan gerakan dina wanda perang. Loyog jeung anggapan rahayat yén Bagus Rangin titisan Ratu Adil, sabaraha tokoh masyarakat boga pikiran pikeun ngadegkeun nagara mangrupa karajaan. Éta karajaan rék dingaranan Nagara Panca Tengah anu puseurna di Bantarjati, dirajaan ku Bagus Rangin. Ceuk pamikiran para tokoh, tujuan gerakan bakal kahontal ku kakuatan éta karajaan. Éta rencana teu kalaksanakeun, sabab teu loyog jeung kaayaan zaman anu disanghareupan. Kusabab kitu gerakan Bagus Rangin balik deui kana gerakan perang.
Unggal ba’da solat Jumat, Bagus Rangin ngagembléng para pamingpin pasukan jeung anak buahna. Sajaba ti latihan perang, gembléngan rohani ogé dilakukeun, pikeun ngagedurkeun sumanget juang. Unggal waktu gembléngan, para pamingpin jeung anggahota pasukan maraké pakéan sarwa bodas, minangka ciri iklas ngorbankeun jiwa-raga keur ngabéla bangsa jeung agama. Bantarjati daerah Jatitujuh dipilih jadi puseur gerakan Bagus Rangin. Di daérah Bantarjati aya lahan (lapang) lega di Jawura anu hadé pikeun pertempuran tur nguntungkeun pihak Bagus Rangin. Telik sandi (mata-mata) pihak Bagus Rangin méré béja yén pihak kolonial bakal ngerahkeun pasukan — pasukan Walanda jeung pasukan gabungan ti sabaraha kabupatén — ti Kadipatén ka Jatitujuh. Bagus Rangin gancang maréntah anak buahna supaya nancebkeun umbul-umbul warna beureum di lapang Jawura sabagé ciri nangtang perang ka musuh. Bagus Rangin ogé maréntah para pamingpin pasukan sangkan miheulaan nyerang musuh. Sigana pihak kolonial ogé ngirim telik sandi ka Jatitujuh, sabab sanggeus pasukan pihak kolonial datang ka Jatitujuh, terus nyerbu Jawura. Der perang rongkah anu ngabalukarkeun loba anggahota pasukan tiwas, pangpangna pasukan Bagus Rangin. Pasukan Bagus Rangin beuki lila beuki kadesek. Bagus Rangin jeung sésa baladna kapaksa mundur, ngajugjug Desa Panongan. Untung pasukan musuh henteu nyusul.
Dumasar kana data anu patali jeung éta kajadian, bisa jadi perang di Jawura lumangsung dina pertengahan tahun 1810. Kurang leuwih sataun ti harita, pamaréntah kolonial henteu ngayakeun tindakan ka pihak Bagus Rangin. Singhoréng harita kakawasaan Daendels geus melempem, malah harita Indonesia aya dina kalangkang kakawasaan Inggris. Pertengahan tahun 1811 Daendels mulang ka nagri asalna. Kakawasaan di Indonesia ragrag ka pamaréntah Inggris anu diwakilan ku Létnan Gubernur Jenderal T.S. Raffles (1811-1816). Lolongkrang waktu saméméh Raffles ngajalankeun pamaréntahan, dimangfaatkeun ku Bagus Rangin pikeun ngumpulkeun kakuatan keur neruskeun perjuangan. Pamaréntahan Raffles anu sifatna ngajajah tangtu moal béda jeung pamarentahan kolonial saméméhna, kitu meureun pamikiran Bagus Rangin harita. Dina raraga ngumpulkeun kakuatan mangrupa tanaga, Bagus Rangin lunta ka Karawang. Sabagian rahayat di éta daérah ngabagéakeun Bagus Rangin kalayan daria. Malah Bagus Rangin diperedih sangkan mingpin gerakan di Karawang. Tindak-tanduk Bagus Rangin katohyan ku Raffles. Pikeun numpes gerakan rahayat Karawang nu dipingpin ku Bagus Rangin, Raffles maréntah pejabat kolonial di Kabupatén Karawang jeung Cianjur, sangkan bupati éta daérah mingpin prajurit séwang-séwangan. Pasukan Cianjur diparéntah nyerang Karawang. Pasukan Karawang dibantu ku pasukan Mangkunegara ti Solo nyerang Bantarjati, sabab Bagus Rangin geus aya deui di Bantarjati ngeprik wadya baladna. Di Bantarjati der deui perang rongkah (16 – 29 Februari 1812). Kusabab jumlah tanaga pasukan jeung pakarang teu saimbang, akhirna pasukan Bagus Rangin kadesek, terus mundur ka hiji tempat, tapi musuh terus ngudag. Bagus Rangin sabalad-balad ngayonan musuh di éta tempat. Éta sababna éta tempat dingaranan Pangayonan. Bagus Rangin jeung sésa baladna mundur deui ka Panongan. Pasukan musuh ningker Panongan. Nya di tempat éta akhirna Bagus Rangin katangkep (27 Juni 1812).
Éta lalakon nembongkeun yén Bagus Rangin hiji tokoh anu kuat nyekel pamadegan. Ketak Bagus Rangin ngalawan pihak kolonial jeung anték-antékna, némbongkeun Bagus Rangin pageuh nyekel bebeneran, nyaah kana harga diri, tur ikhlas ngorbankeun jiwa-raga ngabélaan rahayat nu katalangsara ku tindakan penjajah, jeung nanjeurkeun bebeneran mungguhing ajaran agama (Islam). Kusabab kitu, éta lalakon penting hartina pikeun jadi pelajaran, sangkan urang teu leungiteun jati diri sarta pageuh nyekel bebeneran. Mugia.
Catatan Lain Tentang Bagus Rangin
Bagus Rangin adalah tokoh dari Bantarjati, Majalengka, yang menentang dan memimpin pemberontakan melawan Belanda pada Perang Cirebon tahun 1805-1812.
Pada 1805 pertempuran pecah di daerah Pangumbahan, juga terjadi pertempuran di daerah Karesidenan Cirebon dan pantai utara Jawa. Pasukan Bagus Rangin yang berkekuatan ± 10.000 orang kalah dan terpaksa mengakui keunggulan Belanda. Tanggal 12 Juli 1812 Bagus Rangin menerima hukuman penggal kepala di Cimanuk dekat Karangsembung, Cirebon. (id.wikipedia.org/wiki/Bagus_Rangin)
kang jati tujuh tuh bukan di kuningan tapi majalengka 12 ke urah utara dari perempatan kadipaten. dan perangnya tidak hanya dengan belanda tapi dengan gabungan pasukan sumedang yang dipimpin bupati sumedang. itu yang saya baca di buku cerita rakyat rawa jawura.
———-
Kopral Cepot : Yups betul kang … tp itu tulisannya dr dosen unpad jd aslie nya gituh .. hatur tararengkyu atas tambahan infonyah ;)
bener bener saya sudah baca buku nya ,…
yang anda katakan adalah benar.. :)
yang arok katakan benar… :)
Lamun rek nyarita sing asak tanya, bisi salah ngucapkeunana. Bakal cilaka balukarna. Uing totok urang bantarjati majalengka asli, bagus rangin teh buyut kaula. Kade ah,.. Sing ati2 lamun rek ngungkap sajarah.
kela-kela punteun yeuh kang asep waryanto?? dupi akang titurunan aku sabaraha hiji, punteun manawi urang tiasa nyaangkeun obor anu poek
Ping-balik: Bagus Rangin | Oph137's Blog
Pntn kasadayana, pami anu di jati tujuh makamna sanes?
Menurut keluarga abdi mah da bagus rangin mah teu di penggal..da selamet ti belanda…
Bagus rangin, Demang wirayuda & secayuda, Arsitem,sumur sindu, dll.. ada tuh bukunya kalau mau baca mah hasil karya alm.bapa ane gan…
endi mang bukune
Bagus rangin punya kelebihan istimewa…..jika ia tertangkap dan dihukum mati maka esok harinya muncul lagi di tempat lain…..jadi menurut orang tua ia tdk mati di tangan belanda……..salam ………..saya insya Allah keturunan dari kakanda ki bagus rangin yaitu ki bagus bangin……kalo tk salah keturunan ke 8 atau ke 9….malah saudara saya masih ada yg sering berjiarah hingga ke ci sambeng syekh syarif arifin………sekali lagi salam
kalo yang di desa salado raden sanawi iti anak siapa
kang wahyudin…da ari sateurang abdi mah anu di jatitujuh teh makamna ki bagus rangin/alias sapu angin.da samalihmah caket kantor desa jatitujuh teh kapungkurna patilasan ki buyut sapu angin.beliau saupami bade perang sok rapat heula di sekitaran (ayeuna alun” + kantor desa Jatitujuh) abdi hilap deui taun sabarahana mung gagasan ki buyut sapu angin janten pahlawan nasional teh di gagas ku sesepuh desa Jatitujuh.hapunten pami tulisan/catatan ieu manawi leupat.salam baktos.
So, how can improvement-oriented homeowners determine
whether Remodel Westing is a good portion of contractors offering their carpenter services.
A sauna maybe Not only does that look ridiculous,
but you can change aspects from lighting to fixtures.
Saya di jawa tengah, belum kenal sama begus rangin
ternyata perjuangannya sangat luar biasa ya,
makasih atas info sejarahnya
punten kang hendrawan, kuring teu kumawantun ka salira. Ieu mah insya allah sa estuna, sabab aki pribadi kuring teh juru kunci makam buyut ki bagus bangin di cibuer sukawana, kertajati-majalengka. Nami na teh ki bagus sali, anjeuna katuruna ka 12 ti silsilah kabagusan bantarjati. Malah karaton kasepuhan cirebon tos masihkeun pusaka kabagusan bantarjati ka sim kuring.
alhamdulillah saya bisa tau sejarah setelah bembaca tulisan ini yang selama ini saya dapatkan dari cerita almh nenek buyut .saya adalah turunan dari bagus Rit (bagus Akasa)Rit/serit/sisir serit karena belau konon rambutnya panjang dan selalu di serit.beliau juga seorang pahlawan yang tanguh dan berani..ada daerah yang namanya mengingatkan perjuangan nya seperti di daerah Kedongdong ada jembatan sengkle itu karena beliau di tebas lehernya dan tersandar lehernya di jembatan tersebut(nyengkle)dan di temukan masih dalam keadaan hidup dengan di tutupi daun talas sehingga sekarang di daerah tersebut tidak memakan ataupun membuang pohon talas yang tumbuh di sekitarnya…setelah kembali sehat beliau meneruskan perjuangannya .Tetapi kalau keluarga suka berziaranya ke karang sembung katanya makam BagusRangin.wallahualam bi sawab
salam buat semua sodara penerus sejarah…teruskan perjuangan mereka belum selesai…
salam silaturahim buat para akang2 keturunan Bagus Rangin, Bagus Serit, Bagus Kandar, Ciliwidara, Bagus Leja…. Dan yg tak disebut nama dlm sejarah….
Dari keturunan Bagus Leja/Eyang Leja pasir Ipis…
Pami di sukawana kertajati eta aya makam ki bagus bangin sareng ki bagus rangin…salam ti sukawana


text:
Kamis, 06 Desember 2012
Dongeng Si kabayan
Si Kabayan dititah ngala nangka ku mitohana. “Nu kolot ngala nangka téh, Kabayan!” Ceuk mitohana. Kencling Si Kabayan ka kebon, nyorén bedog rék ngala nangka. Barang nepi ka kebon, Si Kabayan alak-ilik kana tangkal nangka. Manggih nu geus kolot hiji tur gedé pisan. Tuluy waé diala. Barang dipanggul kacida beuratna.
“Wah, moal kaduga yeuh mawana, “ pikir Si Kabayan téh. Tuluy wé nangka téh ku Si Kabayan dipalidkeun ka walungan. Jung waé balik ti heula, da geus kolot ieuh!” ceuk Si Kabayan téh nyarita ka nangka.
Barang tepi ka imah, Si Kabayan ditanya ku mitohana.
“Kabayan, meunang ngala nangka téh?”
“Komo wé meunang mah, nya gedé nya kolot,” témbal Si Kabayan.
“Mana atuh ayeuna nangkana?” Mitohana nanya.
“Har, naha can datang kitu? Apan tadi téh dipalidkeun dititah balik ti heula, ceuk Si Kabayan téh.
“Ari manéh, na mana bodo-bodo teuing. Moal enya nangka bisa balik sorangan!” Mitoha Si Kabayan keuheuleun pisan.
“Wah nu bodo mah nangkana, kolot-kolot teu nyaho jalan balik,” ceuk Si Kabayan bari ngaléos.
(Tina Lima Abad Sastra Sunda, karya Wahyu Wibisana, spk,)
Langganan: Poskan Komentar (Atom)